
Kolozsvárott 1656. november 20-án, a semmiből teremtett kollégium 
nagytermében Apáczai Csere János székfoglaló beszédet tart. Az iskolák 
fölöttébb szükséges voltáról értekezik, s szavai hitelét erősítendő, bibliai 
helyet idéz: , Egyébként nem akad olyan ügyefogyott, aki tagadni merné, 
hogy miként a múltban is az iskolából kerültek ki legkiválóbb tudósaink, 
legékesebb szavú  szónokaink, legélesebb elméjű  hitvitázóink — - 
mindmegannyian a látható egyház legszilárdabb oszlopai -, éppúgy onnan 
kerülnek ki a mi időnkben is. Ez pedig világosan kitűnik akár a Teremtés 
könyve 4. fejezetének utolsó verséből is, melyet az iskolák alapításának 
tekinthetünk: Akkor kezdték segítségül hívni az Úrnak nevét." 


A szellem erejéről beszél Apáczai, a kicsiszolt elme felvértezettségéről, 
amellyel a bölcs ember ellenállni képes rontásnak, rombolásnak. Iskolát 
alapít: így akar erős várat építeni török átok, jezsuita veszedelem, 
Habsburg-hódítás ellenében. 


De milyen logika alapján tekinthető a Teremtés könyvéből merített mondat 
az iskolák alapításának? 

Apáczai filológus magyarázatba kezd: a Biblia fordítói közül Iremellius 
és Junius - Rabbi Salémo Jarchi értelmezése alapján - a héber huchal szót 
egy feddés értelmű szótőre vezették vissza, más forrás - a tudós Ibn Ezra - a 
kezdet szóval hozza összefüggésbe. Kezdet és feddés: közösség és 
fohászkodás. Nagy bajban, végső veszedelemben megtanulta az ember 
segítségül hívni az Úr nevét. 1656-ban Erdélyben teológia és világi 
tudományok, Biblia és iskola egyaránt nélkülözhetetlenek a veszedelem 
elhárításához. Tehát a Teremtés könyvének hivatkozott verse bizonyítja: 
iskolákra van szükség, gondolkodó magyarokra, akik elűzik határainkról a 
bajt, török dúlástól, német fosztogatástól, hódoltságtól, hódolástól óvják, 
mentik hazánk. 

Nagy bajban Isten nevét hívja segítségül Apáczai - és: iskolát alapít. 

Félreértette a Biblia szövegét? 


Séth szavait iskolateremtő cselekedetnek értelmezni roppantul evilági 
gondolat; a hallgatóság soraiban helyet foglaló tudós teológusok 
egynémelyike okkal felháborodottan vonhatta össze szemöldökét. Sokaknak 
az sem tetszett: matézist, fizikát tanítottak Kolozsvárott, magyar nyelven 
földi tudományokra, evilági jártasságra oktatták, nevelték a hallgatókat, s 


tette mindezt Apáczai kezében Bibliával, ajkán az Úr nevét segítségül hívó 
szóval. 


Segítségül hívta az Úr nevét: felépült Kolozsvárott a kollégium. 
Tanított: betűértőkből olvasni tudókat nevelt. 
Nevelt: a Biblia szellemében formált hallgatóiból eretnekeket. 


Hamvas Béla 1936 derekán a világ válságos állapotáról gondolkodik. A 
világválság okait, eredetét és távlatait kutatja, tárgyilagos pontossággal 
lajstromozza a tudomány, a politika, a társadalmi mozgalmak 
eredménytelenségeit, félmegoldásait, kudarcait; tudományos pontossággal 
értekezik az emberiség megmenthetetlenségéről. George bibliás hangú 
töredékmondatát idézi: Keiner, der heute ruft... - senki, aki ma az égi 
hatalmakhoz kiált segítségért... Hamvas pontosan, szikáran fogalmaz: most 
nincs remény. Az emberiség ma elveszítette képességét a katartikus 
megtisztulásra, önnön sorsának bölcsebb irányítására, elveszítette hitét, 
Istenét, megszakította szellemi összetartozását földöntúli hatalmakkal, 
tönkresilányította kultúráját, értéktelenné  színtelenítette történelmét, 
múltját. Ma a nyájhajlamú tömegember uralkodik, az arc nélküli sokaság, s 
valamennyiünket az anyagiasság bilincse tart fogva. Politikai pártok 
ideológiájukat kínálják megváltásul, pénzemberek a gazdasági fellendülést, 
egyház a szemfényvesztő szertartásokat, tudósok tudományos hiedelmeiket 
- mindhiába, mert mindez csupán részlet, töredék, maradék. A kor 
hulladéka. Katarzisra, újjászületésre, önmegújításra az emberiség ma 
képtelen. Hisz a válságot is csupán részjelenségekben képes érzékelni: 
gazdasági életben, politikában, művészetben, tudományban. S bár a világ 
nincs válságosabb állapotban, mint volt bármikor - , Nincs itt vége 
semminek, nem alkonyodik a nyugati kultúra, semmi sem megy tönkre. A 
világ változik, de ez a természete." -, mégis: az ember szorongatóbb 
pillanatokat él át napjainkban, mint korábban. Eltelt ismét kétezer év, 
bolygónk átlép a következő csillagképbe, a Vízöntőbe. Jövőnk titok. 

Ébredésünk megrázkódtatása a felismerés: lemaradtunk. Ki így, ki úgy. S 
az elveszített, megragadhatatlan reális világokért kárpótlásul képzelt irreális 
világokat építünk magunkban, magunknak - művészetben, politikában, 
társadalomban, tudományban. 

Keiner, der heute ruft... 

Hamvas Béla bibliográfiát készít, egybegyűjti a világ válságos állapotával 
foglalkozó műveket, pontos katalógust szerkeszt a reménytelenség irodalmi 


alkotásaiból, tárgyias pontossággal osztályozza az általános, a részleges és a 
szakválságokkal foglalkozó alkotásokat. 

Tudós könyvtáros, végzi a munkáját. 

És miközben szorgos alapossággal egybegyűjti a reménytelenség 
szellemtermékeit, rendszerező tudományossággal feltérképezi a világválság 
minden jelenségét, kórokozóját, megnyilvánulási formáját, 

miközben úgy érzi, hiába hívja az emberiség segítségül az Úr nevét, 

miközben menekül a világból, menekül a gondolkodásba, szellemi létben 
terjeszkedő magányba, 

miközben szomorúan bolyong a rövidre kiszabott földi létben, 


miközben a világot egyaránt félti a tudósoktól, a kommunistáktól, a 
történészektől, a filozófusoktól, a nemzetiszocialistáktól, az egyháztól, a 
pártoktól, a társadalmi mozgalmaktól, a humanistáktól, az eretnekektől, a 
tömegemberek hatalmától, 


miközben elemzi, magyarázza miért van világválság, ha nincs: 


lelkében, szívében új bizonyosság érlelődik; mintha  felejtené 

olvasmányait, a keserű szavakat, melyeket álmatlan éjszakák során magába 
szívott - és Valéry humanista gondolatával üdvözli a reggelt: ,a világ 
helyzete sohasem reménytelen, mert sohasem azokon múlik, akik nem 
hisznek az életben, hanem azokon, akik hisznek benne". 


Keiner, der heute ruft... 


1983 tele; negyven éve Hamvas Béla költők, írástudók szent feladatáról 
merengett. Ma: múlt. Költők szent feladata? Talán, valamikor. Mallarmé? 
Néhányan olvassák még a verseit. Hölderlin? Nem szent, de él, közöttünk 
van. Poeta sacer? - inkább: politikus, katona, közgazdász. 


Megvillan váratlanul egy mondat: ,A járvány úgy kezdődött, hagy 
mindenki trónkövetelő lett." 


Költőkről gondolkodik Hamvas Béla? 


, Tegnap kinyújtottam a kezemet valaki felé, s nem vette észre; ma felém 
nyújtotta ki valaki, és én vagyok az, aki nem veszem észre." Valamikor 
Isten nevét hívtuk segítségül. Ma barátunk kezét keresnénk: nincs barátunk. 
Hamvas pontos diagnózisa: ,,a barátság klasszikus kapcsolat, s a mai ember 
a klasszikus kapcsolathoz kicsiny". Igaz volna? S ha így van, mit jelent 
tőszomszédságában a másik mondat: , A boldogságot csak az bírja el, aki 
elosztja. A fény csak abban válik áldássá, aki másnak is ad belőle." Lehet, 


hogy végérvényesen vagy időlegesen, de elveszítettünk valamit, s ma csak 
hiányát élhetjük meg hajdanvolt emberi nagyszerűségünknek? 

, Csak mulandó művet érdemes kiadni; a halhatatlan maradhat kéziratban." 
Maradhat, akár eltüzelhetőek a hátrahagyott, teleírt papírlapok. A remekmű 
megtörtént, Isten tud róla, a többi nem fontos. Hamvas Béla életművének 
jelentős része kéziratban maradt. Ialán így vigasztalódott. Vigasztalódott? S 
akit nem vigasztal, nem nyugtat meg a gondolat, hogy elegendő boldogság 
gondolatban megélni a remekmű megalkotását: az életet? 

Gyógyír lenne mindenre, ha elbujdoshatom a szellem birodalmába? 

Boldog volt Hamvas Béla, amikor hitte: álmában Istennel beszélget? 


S aki nem tud ébren, álmában Istennel társalogni, képes gőg és irigység 
nélkül megérteni azt, aki boldogságot tudott álmodni önmagának? 


Aki Istennel álmodik, érti azt, akinek a föld fáj? 


1983 tele; fejezzük be a mondatot: IJegnap kinyújtottam a kezemet valaki 
felé... 


Modern apokalipszis 
A világkrízis irodalma 


Giulio Evola legújabb könyve nem alkalom, egyenes felszólítás arra, 
hogy az ember átgondolja azt, amit az utóbbi években világkrízisnek 
szoktak nevezni. Komolysága kétségbe nem vonható; alaposságát nem 
annyira jegyzetei bizonyítják, mint a belőlük levont tanulság; jelentősége 
az, ami Franciaországban Valéryé , Spanyolországban  Ortegáé, 
Németországban Keyserlingé : új gondolkozó típusa, akit régebbi, egy 
kicsit leereszkedő kifejezéssel , életfilozófusnak" is hívtak, de akire ez a 
megfogalmazás helytelen. Régebbi világban ilyen gondolkozó számára nem 
volt hely. Bizonyos tekintetben archaikus filozófus, annyiban, hogy 
univerzalisztikus és naiv. Evola nem úgynevezett szakember: nem 
pszichológus, nem szociológus, nem történetíró, nem foglalkozik 
ismeretelmélettel, nincsenek biológiai, esztétikai, politikai, morális, 
filológiai ftőszempontjai. Gondolkozásának tárgya: az , egész". Nemcsak a 
kultúra, az ember is; nemcsak a természet, a természetfölötti is; nemcsak a 
lélek, a szellem is; nemcsak az élet, hanem az is, ami az életen túl van. És 
nem mindez külön egyenkint, hanem mindez együtt. Ez az, ami ebben a 
modern gondolkozótípusban a naiv. Az egészet együtt nézi. Nem ismer 


szakkérdést, differenciálódást. — Olyan, — mint Hérakleitosz vagy 

Empedoklész gondolkozása: archaikus. Evola könyvének tárgya az egész, 
éspedig az , egész" a krízisben: ezért felszólítás arra, hogy az ember nézze 
meg, mi ez a krízis. 


A teljes zavar, ami e kérdés körül van, óvatosságra int. A zsivaj pedig, 
amellyel a kérdést tárgyalni szokták, aggodalmat kelt. S így, mielőtt el 
lehetne kezdeni beszélni a krízis valódi természetéről, fel kell tenni a 
kérdést: lehet-e szó egyáltalán krízisről? Az óvatosság és aggodalom nem 
fölösleges. A világ minden időben kedvezett az olyan gondolatoknak, 
amelyek rémületet keltenek. Az emberek, különösen a tömegek, szeretnek 
rettegni. A krízis-szellemiség ma sokban nagyon veszedelmesen hasonlít a 
tömeghisztériához. Kitűnő alkalom: félni - arról beszélni, hogy a 


társadalmak felbomlanak, elszegényednek, irtózatos háborúk fenyegetnek, 
népek felfegyverkezve acsarkodnak egymásra, gonosz felbujtók egymásra 
uszítják az osztályokat, közben egyházak és államok szervezete széthull, 
morál arcátlan képmutatássá válik, és ahogy Coudenhove mondja: ,a 


kereszténység kiviteli cikk lesz színes népek számára?. Az ilyesmi 
rendkívül nyugtalanító beszéd- és írástárgy, de éppen ezért nagyon hálás. 
, A fehér faj halála", , Európa halálos órája", , a kereszténység agóniája", 
, gazdasági összeomlás", , termelési válság", , lelki elszegényedés? - nem 
pompás téma ez mindarra, hogy az ember alaposan kiborzonghassa magát? 
De mi ebben a reális? Van-e egyáltalán krízis? Nem örökké meglevő valami 
ez? Mindig krízis van. Ha az ember előveszi a legrégibb írásműveket, már 
találkozik azzal a sajátságos szellemmel, amely a kort kifogásolja, és azt 
jósolja, ha az emberek nem térnek jobb útra, pusztulásnak néznek elébe. 
Lao-ce, Buddha, Hérakleitosz apokaliptikus hangja éppoly könnyen 
felismerhető, mint néhány gnosztikusé, igazi és pszeudoevangélistáé, 


Johannes Chrysostomosé , Savonaroláé vagy Newman bíborosé. A 
gondolkozásnak, ha korkritika, mindig van apokaliptikus attitűdje. Az, hogy 
a legújabban, önkényesen csak 1750-et véve fel határidőpontnak, 

Montesguieu-től kezdve, Rousseau, Hölderlin , a romantikusok, Hegel, 


Kierkegaard", Marx, Nietzsche" egész Evoláig ezen a hangon beszélnek, 
tulajdonképpen nem jelent semmi lényegeset. Ez az örök krízis-szellem 
modern megfogalmazásban: az apokaliptikus tradíció, ami ma túltengő sajtó 
és könyvcivilizáció következtében a hisztéria egy nemévé vált. Krízis ma 
éppoly kevéssé van, mint Lao-ce korában, vagyis ma éppúgy van, mint 
akkor volt: de ez a mai kor nem kivételesen válságos, nem válságosabb, 
mint a történelem bármilyen más korszaka. 


Így hát, amikor krízisről beszélnek, és válságzsivaj van, tulajdonképpen 
valami végtelenül egyszerű és természetes dolog történik: az, ami mindig 
történik. Valaki túlzott érzékenységgel reagált arra, ami nem éppen 
kedvező. A kifejezések, amikkel az egyébként nem túlságosan jelentékeny 
tényt kifejtették, súlyosodtak; a dolog maradt, ami volt, egyszerű valóság. 
Ha egy üstökös közeledik, rögtön a világ végétől kezdenek félni; mindenki 
tudja, hogy 1000 körül Európán milyen tömeghisztéria vett erőt. Sajátságos 
őrület! ma is van talán ilyen ok, de nem érdemes meg sem keresni. 


Nincs itt vége semminek, nem alkonyodik a nyugati kultúra, semmi sem 
megy tönkre. A világ változik, de ez a természete. Fölösleges olyan 
eszeveszetten félni attól, ami jön: lényegesen nem fog különbözni attól, ami 
ma van, S ami mindig volt. 


A krízis irodalmának lehet az az álláspontja, hogy krízis van. Az irodalom 
szemlélőjének feltétlenül arra az álláspontra kell helyezkednie, hogy az írók 
esetleg tévednek, és mindvégig fenn kell tartania azt a lehetőséget, hogy 
krízis tulajdonképpen nincs. 


II. 


Tanulságos most a krízis irodalmában ilyen elvi állásponttal körülnézni. 
Mindegy, hogy az ember hol kezdi. Kierkegaard azt írja: , a szenvedélytelen 
időnek nincs valutája, az egész élet áthelyeződik a reprezentáció vonalára, 
nincs hős, nincs gondolkozó, nincs szerelmes, nincs lovag, mindez csak 
szerep és képmutatás".13 Csaknem szó szerint Hölderlin: , iparosokat látsz, 
de nem embereket, gondolkozókat, de nem embereket, papokat, de nem 
embereket, urakat és szolgákat, de nem embereket - nem olyan ez, mint a 
csatatér, ahol kezek, karok, lábak és mindenféle tagok hevernek 


feldarabolva, mialatt az élet vére a homokban szétfolyik???" Hogyan 
magyarázza Kierkegaard ezt a sajátságos változást? , Mindent úgy hagynak 
ahogy van, de titokban mindennek elcsalják az értelmét; ahelyett, hogy az 
élet nagy szenvedélyes lendületben kulminálna, kimerül abban, hogy a 
viszonyok belső valóságát a reflexióba helyezi át, amely mindent 
érintetlenül hagy, de az életet kétértelművé teszi... privatissime más értelmet 
tulajdonít neki... a szenvedélyes idő előrelendül, kiemel vagy letör, a 
reflektált idő megfojt, megakadályoz, nivellál... a nivellálás a modern 
korban annak felel meg, ami az ókorban a sors volt". 


De ez még nem az a hang, ami a pusztulás visszavonhatatlanságát 


jellemzi, úgy, ahogy Spengler" használja: , ebbe az időbe születtünk, és 
bátran meg kell járni utunkat. Nincs más lehetőség, mint helyünkön 


kitartani, remény nélkül, a megmenekülés hite nélkül..." És ez még mindig 
nem az a hang, amelyik a dekadenciát a maga bőrén érzi: ,a rettegést, a 
démonikust, az unalmat, a gyengeséget, csömört, elsorvadt természetérzést, 
szociális idegenséget, misztifikációra való hajlamot, hazátlanságot, a család 

szétzüllését". Az ember csak egy pillantást vessen a társas formákra: ,a 
találkozás helye a kávéház, tele kereskedővel, katonával, síberrel, 
forradalmárral és kétes erkölcsű nővel". , Cinizmus, prostitúció, perverzió 

és elveszettség. 


Az európai szellemiséget Gundolf" így jellemzi: , az európai megszökik a 
tropikus növényszerűség nyugalmához, az egzotikus állatokhoz, az orosz 
lelkiséghez, az amerikai gépvilágba, a kínaiságba, aztán az úgynevezett 
vyemberiségbex. Ezek a világok egyszer, ott, a maguk órájában tényleg 
igazak voltak, és igazak, de gyökértelenek az európai számára, és nem 
világok, hanem izgalmak vagy narkotikumok, a legjobb esetben nyugtalan 


és feldúlt menekülés jelei egy időben, amely az emberrel együtt lezuhan?" 


Coudenhove a fokozatos elzüllést négy fokon látja: az elfordulást az 
egyháztól (reformáció), a  dogmától (felvilágosodás), az Istentől 
(materializmus), végül a moráltól (cinizmus) - ,ahol nincs isteni 
princípium, ott nincs érték, ahol nincs érték, ott nincs morál... a 
kereszténység csődjét követte az idealizmus csődje s ezt az erkölcs csődje". 
, A morál konvencionális hazugság lett, arra való, hogy a tudatlanokat 
elnyomják... — az altruizmus  álarcában kapitalisták, demagógok, 
kizsákmányolók és csábítók osztoznak a világ uralmán... Erkölcs, tisztesség 

már az ostobaság jele lett, és nevetség tárgya... 


Lessing egy pillantást vet a természet pusztulására, és azt írja: , milyen az 
a szörnyeteg, akit európai hölgynek hívnak? Nyaka körül coboly, öve kígyó, 
cipője borjú, retiküljén elefántcsont, kesztyűje fiatal kecske, és a verébagyú 
fejecskén mint minden gondolattalan és lelketlen természetgyilkolás 
diadalmas lobogója: egzotikus madár tolla." (, Hogy a divat megkapja a 
magáét, minden évben 300 millió éneklő madár, fecske, paradicsommadár 
és kolibri tollát tépik ki.") , Kétezer év alatt az erdő és tenger és föld egész 

virágzó szépsége az ember zsákmánya lett." 


Egy másik szerző szerint a négy világhatalom ma: a katolicizmus mint a 
kimerült emberiség lelki jelensége, a nacionalizmus mint az aktivista 
frontszellem világháborús hagyatéka, az amerikanizmus technokráciája és 
az orosz bolsevizmus anarchiája. A társadalmi osztályok az uralomban 


sorra megbuktak, a XX. század a reminiszcenciák százada, produktív 
gondolat nélkül - a civilizáció lapossága és a félelmetes technika 
szellemtelensége -, a kor minden kiváló elméje a kor ellen nyilatkozik, 
hamis felvilágosodás és képmutató filantrópia, bornírt közszellem és 
morális tisztességtelenség, a tudomány vége, atonális muzsika és így 


tovább." 

Vagy Fried Ferdinánd a kapitalizmusról szóló könyvében: ,a modern 
társadalom tagjai egymással már csak az eszköz útján, cserélhető, 
közkeletű, kopott pénz útján érintkezik... A színdarab, a színész, a könyv, 
mind pénz, akár ponyva, akár nem... személyek, egyének már nem 
számítanak... Még megdöbbentőbb ez az eldologiasodás a szerelemben és a 
családban. A mi időnk előjoga lett a szerelemből dolgot csinálni?" Egy 
hang Amerikából: a mai élet , szennyes helyzet", a közélet , corruption and 


ignorance?"" Egy másik ugyanonnan: az otthon dormitóriummá" vált, 
mert az uralkodó nőtípus nem otthonalkotó. A tömeg (herd-minded type)" 
magába szívja az emberiséget. A mai civilizáció a zaj, a bűz, a zavar, a 
tömeg, a szenny, a por, a korom civilizációja." , Selbtzersetzung der 
Menschheit"... Wir stehen im Zeitalter der Untergangs der Seele... Die 

meisten leben schon nicht, sie existieren nur." Hadd szólaljon meg egy 
holland gondolkozó: a mai idő jellegzetessége az eszmétlenség, eszmétlen 
művészet, eszmétlen tudomány, eszmétlen kereszténység, és minden 


eszmétlenség szükségképpen perverz." Vagy egy angol: a legtöbb ember 
ma már csak nagyon kicsiny részben él, és a leghelyesebb, amit tehet, ha 


állást foglal ,against the living" death of the modern material 

civilisation". Vagy egy francia: , rettenetes borzongás futott végig Európa 
agygerincén... érezzük, hogy a civilizáció éppen olyan mulandó, akár egy 
inlES IZONRTÁREENNE j ; ; ks 
élet". . Spanyol: , addig tisztították az észt, amíg megtisztult magától az 

élettől is, és az ész nyers, durva és barbár valami maradt". Es az olasz 
Evola: , mindennemű rend teljes perverziója az anyag, arany, gép, szám 
uralma, elveszett a parancs és engedelmeskedés szelleme, elveszett a 
cselekvés és szemlélődés szelleme, elveszett a szellem hatalma iránt való 
érzék, a modern ember nem ismeri a természetet, nem ismeri a 
bölcsességet, nem ismeri az államot, Európa elvesztette középpontját, és ezt 


mindaz a híres nyugati civilizáció csinálta, ez a )haladásc babonájában való 
öle esáá selő zs ts ágai 

hit dicsőségteljes eredménye". 
És ehhez járul még a helyzet teljes megmenthetetlensége, amit Charles 

Peguy így fogalmaz meg: , minden, ami arra volna hivatott, hivatalosan 
hivatott, hogy a kultúrát fenntartsa, minden, ami védhetné a kultúrát, éppen 
az követi el ellene a legnagyobb árulást". 


Nehéz az idézetek csábításának ellenállni. Az egész krízisirodalom tele 
van kitűnően megfogalmazott kifejezésekkel. De már ezekből a 
szemelvényekből is kitűnt, hogy az ítélkezésekben végeredményben 
mennyi a hangulati elem, és milyen kevés a valóságérzék. És így 
összegyűjtve nagyon is szembetűnő, hogy a szerzők elkövetik a legnagyobb 
hibát, amit gondolkodók elkövethetnek: tüneteket néznek oknak. A 
közhelyeket sikerült megtalálni: a  válsághisztéria obligát szólamait: 
, haladás-babona", , természettől való elszakadás", , társadalmi válság", 
, morális krízis", , cinizmus"? és a többit. Ezek azok a szavak, amik már a 
sajtót is elárasztották. Az alaptónus is kézzelfogható: a , blasphéme de 
Vamour", vagyis a haragos kifakadás az emberiség iránt érzett szeretetből, 
profetikus düh, amely mogorván átkozódik a világ állapotán, vészjósló 
hanghordozás, komor és fenyegető  ostorozás, végül — vakmerő 
elbizakodottság, mindegyik szerző elvakult hite abban, hogy a 
világtörténelem egyedül neki tárta fel titkait, s mindenki más szánalmas 
tévedésben van. 


De bármilyen bizalmatlansággal viseltessék is az ember e naiv 
profetizmussal szemben, és bármily hidegen hagyja is az apokaliptikus 
hevültség, egyet nem szabad elfelejteni, és ez az, hogy a szerzők mindennek 
ellenére mégiscsak ma Európa legkitűnőbb elméi. Kétségtelen, hogy 
Kierkegaard a dán, Valéry a francia, Adams az amerikai, Eliot az angol, 


Börger a holland, Bergyajev, Arzenyev , Mereskovszkij az orosz, Klages, 
Lessing, Keyserling, Spengler a német, Ortega a spanyol, Evola az olasz 
szellemiség magaslatai. Es ha az ember még tovább megy, hajlandó 

figyelembe venni azt a magatartást, amit Németországban a George-kör , 

Franciaországban a Nouvelle Revue Francaise köre, Angliában a 


Criterion , azonkívül regényírók (Lewis, Dreiser, Döblin, Du Gard, Papini, 
Sinclair, de la Serna, Powys stb.), tudósok (Otto, Uexküll, Chamberlain, 


Prinzhorn Frobenius stb.) tanúsítanak, arra a belátásra kell jutni, hogy 
valóban ,a kor minden kiváló elméje a kor ellen foglalt állást", sőt 
majdnem arra, hogy: egy elme kiválóságának első jele ma éppen az, hogy 
mennyiben, milyen radikálisan foglal állást a kor ellen és az , egész" kor 
ellen. Fel lehet tételezni, hogy volt idő, amikor sajátságos módon a 
világhelyzet megítélésében éppen a legmagasabb szellemiség tévedett? 


III. 


A krízist a modern Európában Spengler Oswald Untergang des 
Abendlandes című könyve tette tudatossá. De ez távolról sem jelenti azt, 
hogy ez volt az első könyv, amelyik a gondolatot érintette. Amikor az 
, Untergang? megjelent, Klages és Th. Lessing már teljesen befejezte 
filozófiáját, s mindegyiknek alaptémája a krízis; Rudolf Pannwitznak" már 
1914-ben megjelent Krisis der europaischen Kultur című, Spengler 
könyvével minden tekintetben egyenértékű műve; sőt a George-kör az 
1890-es évek óta állandóan ébren tartotta ezt a gondolatot; és Spengler, 
Klages, Lessing, Pannwitz, George mind Nietzsche Wille zur Macht-jából 
merítettek. Ez a könyv az első, és hozzá lehet tenni, eddig el nem ért 
alaposságú modern korkritika. Annál, amit Nietzsche az , Európai 
nihilizmus" és , Az eddig legmagasabb értékek bírálata? című fejezeteiben 
mond, többet, lényegesebbet azóta sem tudott mondani egyetlen szerző 
sem. Valamennyi író, akár tudatosan folytatja Nietzschét, akár nem, akár 
tudományt művel, akár filozófus, akár spanyol, olasz, német, angol, orosz, 
amerikai, francia, sőt akár ismeri a Wille zur Macht-ot, akár nem, 
lényegében Nietzschére utal: vagyis egyetlenegy sem tud olyat mondani, 
amit Nietzsche már ne mondott volna. 


A Wille zur Macht alapvető helyzete nem merül ki abban, hogy 
megsemmisítő korkritikát mond, és egyetlen , eddigi érték"-et sem hagy 
életben. Nem a kritika a fontos, hanem a szempont. És e szempont 
természete felől egy pillanatig sem lehet kétség. ,, Politikusok és bankárok - 
írja - mosolyognak rajtam, amikor azt mondom, hogy nem vagyok hajlandó 
mást komolyan venni, mint a vallást; nem tudják, hogyan mosolygok én az 
ő politikájukon és pénzügyeiken.?" Nehogy tévedés legyen: Nietzsche nem 


a keresztény egyházat vetette el, ezt már Voltaire is megtette; nem a 
krisztianizmust vetette el, ezt már Marxék is megtették; de mind a ketten 


megtartottak valamit, Voltaire magát a kereszténységet, Marx a 
humanizmus gondolatát. Nietzsche elvetette az egyházat, a krisztianizmust 
és a humanizmust is. Vagyis magán a valláson kívül Nietzsche egyáltalán 
semmit sem vett komolyan, semmi mást nem tartott kritikára méltónak. A 
modern krízis vallásos krízis. Minden más függvénye ennek az egynek: 
politika, társadalom, gazdaság, művészet, filozófia. A vallás minden lét 
legmélyebb pontja: az élet transzcendens csúcsa, amiből az élet értelme 
fakad, célja, szépsége, gazdagsága, és ez irányítja a gazdaságot is (Marx 
fogalmazásában: , az ember és természet anyagcseréje"). A vallás az emberi 
élet ihlete. És ami Nietzsche gondolkozásában kitűnik, az nem az ő 
vallásrombolása, hanem éppen ellenkezőleg, az ember tudatára jut annak, 
hogy Európa milyen megrendítő vallástalanságba esett. Nietzsche nem 
destruálta a vallást, ő volt az, akinek kritikájában a legmélyebben érezni a 
vallás nélkül való élet teljes terméketlenségét és tarthatatlanságát. 


Egy idézet ebből a gondolatvilágból meg fogja mutatni, hogy a kérdés 
sokkal komolyabb, nehezebb és sötétebb, semhogy az ember hamarjában 


hajlandó lenne feltételezni. Rozanov beszél az Apokalipszisről: , Ha az 
ember áttekinti az Apokalipszis gondolatmenetét, azt kérdezheti: miről van 
itt szó tulajdonképpen, hol van az egyház fölött tartott ítélet titka, honnan e 
méreg, e düh, az Apokalipszisnek ez a bömbölése (mert a nyögés és 
bömbölés könyve ez) - akkor az ember megérkezik ami időnkhöz: igen, az 
ok itt van: a kereszténység tehetetlenségében, abban, hogy az ember 
képtelen életet berendezni, képtelen földi életet adni. Ez derül ki ebben a 
pillanatban, amikor kiderül, hogy nem Krisztus adja a kenyeret, hanem a 
hivatal, ahogy manapság mondják cinikusan és gorombán. A 
kereszténységet mindenki elfelejtette, egy pillanat alatt elfelejtette, mert 
nem wxssegítc, mert nem akadályozza meg sem a háborút, sem a 
munkanélküliséget. Csak mindig és mindig énekel. Mint amolyan díva. 
Hallottuk már, sokáig hallottuk. Most pedig elég. És a rettenetes, amit 
sokan még nem is sejtenek, a megrázó benne az, hogy: nem az emberi szív 
rothasztotta meg a kereszténységet, hanem a kereszténység az emberi 
szívet. Ezt jelenti az Apokalipszis bömbölése. Enélkül nem volna új élet, és 
nem volna új örökkévalóság. Enélkül egyáltalán nem volna Apokalipszis. 
Az Apokalipszis új vallást kíván és követel, új vallás után ordít. Ez a 

lényege." 


Természetes, hogy az idézetből sokat le kell számítani esetlenségét, 
brutalitását, megfogalmazásának egzaltált és hóbortos lelkendezését, szóval 
a rozanovi hangot, az orosz messianista démonizmust, de meg lehet érteni 
belőle azt, hogy az , apokaliptikus?" magatartás, a kíméletlen korkritika, a 
dühös profetizmus közvetlenül a vallástalanná vált emberi szívből fakad. 
Sehol sem olyan indokolt a , blasphéme de IDamour"7-t védelmül felhozni, 
mint éppen ebben az esetben, mert sehol sem szorul rá a szerző, a hang, a 
gondolat arra, hogy mentegessék. Van rajta mit elnézni. De egy 
kétségbevonhatatlan: amit mond, azt a vallástalanságtól szenvedő ember 
bensőségével mondja. 


A példa egy dologra biztosan jó, arra, hogy éreztesse, milyen természetű 
az a vallásos krízis, amiről Nietzsche beszél. Nem szentimentális, nem 
múlik dogmákon, nem szociális, nem világnézeti, túl van érzelmeken, 
gondolaton, túl van a konkrét életszituációkon, nem érinti az ízlést, 
értékelést, magatartást, mindenekelőtt és -alatt ez benne a kétségbeesett, az 
ürességtől megkínzott puszta egzisztencia válsága. Ez az, ami Nietzsche 
valláskritikájában a fájdalmas és keserű, vad kiáltás. A vallástalanság az, 
amit Nietzsche nihilizmusnak hív: a transzcendens kapcsolat hiánya, 
ateizmus, irreligiozitás, belső elszegényedés, az élet ellaposodása, ez a 
, malum metaphysicum", amelynek tünetei: államok felbomlása, társadalmi 
zavarok, gazdasági válság, morális törvények semmivé válása, ez fűti a 
modern technokráciát, a terrorisztikus államalakulatokat, korrupciót, 
közönyt, türelmetlenséget és züllést. A modern apokaliptika középpontja: a 
vallásos válság. 


IV. 


Az eredeti állásponton még nem kellett változtatni, sőt most még kevésbé, 
mint valaha; egy pillanatra sem kellett elfelejteni, hogy: hátha mindez nincs 
így, krízisről szó sem lehet, s így a vallással sincs semmi baj. Ami eddig 
elhangzott, érdekes volt, de nem meggyőző. És az álláspont mellett 
továbbra is ki lehet tartani. Ha a tényeket nem is változtatja meg, attól 
biztosan megóv, hogy a szemlélő elfogultságba essék. Ezenkívül feljogosít 
arra, hogy az ember tovább kérdezősködjék. A kérdezés persze mindig 
kényesebb lesz. Már az eddigiekből is kitűnt, hogy Európa tényleg vagy 
példátlan válságban van, vagy azok, akik indokolatlanul az idézett sorokat 


írták, veszedelmesen képzelődnek. Most annak, aminek a vallásos válság 
nevet adták, közelebbi természetét kell vizsgálat alá venni. 


, Az alapvető kérdés - mondja Keyserling - nem az, hogy milyen módon 
értem meg a világot, hanem az, hogy milyen mélyen értem meg. Minden 
érzéki összefüggés utal egy mélyebbre. így tovább a végtelenségig. Ebből 
következik az a további ismeret, hogy a metafizikai megismerés mélyebb a 
tapasztalatinál; a világnak vallásos átélése nem más módot jelent, hanem 

mélyebben megalapozott szellemi átélést." Az emberiség, vagyis a 
tudomány, a filozófia, a művészet és a legutóbbi idő világlátása 
érzéketlenné válta világnak e mélységben való átélése iránt. Volt benne 

valamiféle vakság a transzcendens iránt. , Ein Mensch kann an nichts 


anderen zugrunde gehen als an einem Mangel an Religion." De ez a 
közöny, vakság, érzéketlenség sohasem tisztán embertől függő valami. ,,Ha 
azt látjuk - írja Peguy -, hogy egy metafizika, filozófia, vallás elvész, akkor 
nemcsak azt kell mondanunk, hogy elveszett... Ugyanakkor látnunk kell, 
hogy ezzel egy időben mi vagyunk azok, akik elvesztünk... Ha egy 
metafizika, filozófia, vallás az emberiségből eltűnik, ugyanúgy, sőt sokkal 
nagyobb mértékben az emberiség az, amelyik ebből a metafizikából, 


filozófiából, vallásból eltűnik?" Itt érthető meg a nietzschei 
, keresztényellenesség? a maga teljes mivoltában. Nietzsche látja, hogy a 
keresztény vallás mélységszemlélete az emberiség számára elveszett, de 
ugyanakkor, sőt még inkább, az emberiség volt az, amelyik elveszett a 
kereszténység számára. Ez a modern ember nihilizmusának és 
transzcendens vakságának értelme. És ahol ez a nihilizmus kulminál, az 
nem az, hogy a mai ember elhagyja a vallást, amely elhagyta őt, hanem, 
hogy meggyőződése ellenére és a vallás tényleges távolléte ellenére kitart 
egy látszat mellett, amiben már szubjektíven nem hisz, s aminek már 
objektíve nincs történeti valósága és jelenléte. És ez még tulajdonképpen 
nem a végleges nihilizmus, ami most uralkodik Európán. Ez az álláspont, 


ahogy Löwith" írja: ,még tökéletlen, mint az ateizmus, amely már nem hisz 
ugyan Istenben, de pótlékul hisz a semmiben, mint egy elrejtőzött 
istenségben... az ateizmus a mi viszonyaink feloldásának. csak utolsóelőtti 
eredménye... ahogy a tudományos pozitivizmus tulajdonképpen a 
kiábrándulás előzetes filozófiája... egy új hit hiányában egyelőre a 
hitetlenségben hisz... Jelenleg az ember olyan átmeneti helyzetben van, 


amikor alapjában már nem hisz semmiben, ennek ellenére mindent e 
régiben hagy... Nem hisz a keresztény túlvilágban, de kitart mellette a világi 


2 va 58 24; . ENNÉNÉS j z 
eszkatológia formájában, elveti a keresztény önmegtagadást, de nem áll a 


természetes önbizalom mellé." Ahogy maga Nietzsche mondja: , minden 
pillanat gyakorlata, minden ösztönzés, minden értékelésből fakadó minden 
cselekvés ma keresztényellenes. Az áltatásnak milyen szörnyszülöttje kell, 
hogy legyen a modern ember, aki ennek ellenére sem szégyenli, hogy még 

kereszténynek hívják. 


Ezek után fel lehet tenni azt a kérdést, hogyha a modern ember tudata nem 
vallásos, akkor milyen. Világos, hogy nem a mélységélmény az uralkodó 
benne, hanem az empirikus, nem a transzcendentális éberség, hanem a 


telluszi tompaság . Világérzése nem felülről, az istenségből indul ki, hanem 
alulról, az emberből. A modern ember tudata nem vallásos, hanem 
humanisztikus. . Nincs természetfölötti  —— megragadottsága. —— Nincs 
univerzalisztikus magatartása. Nem kozmikus lény. Ezzel szemben: 
materialisztikus, humanisztikus, empirikus. Ebből a magatartásból fakad 
mindaz, ami modern: az anyagiasság, a technokrácia, a szocializmus, a 
gazdasági orientáció, a pénzre beállított szellemiség, a korrupció, a politika 
(jellegzetesen humanisztikus), a modern természettudomány 
(részleteredmények, nagy összefüggések hiánya, laboratóriummunka, 
filológia), ez az oka a modern világnézeti, morális, szociális, gazdasági, 
állami, társadalmi krízisnek. 


És csalódás volna azt hinni, hogy ezt a nézetet csak a nietzschei 
, Tépaganisation", ahogy Keyserling hívja, hirdeti, a visszapogányosodás 
áramlata. Azok, akik mindezek ellenére is keresztényeknek vallják 
magukat, végeredményben ugyanezen az állásponton vannak, hogy: 
kereszténység tulajdonképpen nincs. Kierkegaard véleménye, hogy 
tizenkilenc évszázadot, úgy, ahogy van, egyszerűen ki kell dobni a 
világtörténelem ablakán, mintha kereszténység sohasem lett volna, és újra 

el kell kezdeni a kereszténységbe való , begyakorlást"? Bergyajev nem 
ilyen szigorú, de a legutóbbi négy évszázad történetét, az újkort, teljesen 


kikapcsolja a kereszténység történetéből? Eliot szerint a középkor 
befejezésével a kereszténység első fejezete lezárult. Az újabb idő francia 


katolikus íróinak (Bloy , Peguy) majdnem szó szerint ugyanaz a 
véleményük. És teljesen egyöntetűen az okot minden szerző a 
humanizálódásban látja. A visszapogányosodott embertípus és a keresztény 
között abban a tekintetben, hogy a mai krízis vallásos, s hogy vallásos 
válságának igazi oka a vallás humanizálódása, véleménykülönbség nincsen. 
A különbség ott van, hogy a keresztény típus hisz a kereszténység 
újjáéledésében, a pogány nem. , A kereszténység - mondja Evola - ma már 
nem tudja megmenteni a helyzetet, amikor századokkal előbb feltétlenül 
kedvezőbb anyagi, intellektuális és morális körülmények között is hiányzott 
belőle az erő ehhez. Ma újra tudjon uralkodni az a vallás, amelyik már nem 
rendelkezik önmaga fölött, mert a profán tudomány, laikus kultúra és 
tömegszellem elvette az erejét?... Már nincs szó kompromisszumokról és 
alkalmazkodásról. A kompromisszumokkal és alkalmazkodásokkal való 
játék túl soká tartott, és nem tett semmit a nyugati emberiség letűnése ellen. 
Vagy ismét egységes lesz a vallás, és a transzcendens ismét abszolút módon 
megnyilatkozik benne, és általa jelenlevővé lesz, vagy az egész vallás nem 


ér semmit." A keresztény típus annyit elismer, hogy a keresztény vallás 
eddig az emberiség történetében nem sokat ért el, de ennek oka az volt, 
hogy nem volt , igazi", és ennek kora tulajdonképpen csak most következik 
el. Egy pontban azonban mind a két gondolatirány megegyezik, s ez: 
feltétlen és könyörtelen ítélet afölött, amit , humanizmus"7-nak hívnak. 


V. 


A humanizmus kritikájában Nietzschén kívül Evola ment a legtovább, és 
Evola rajzolta meg a történelemben a humanizálódásnak általános vonalát. 
Kiindulópontja az ősi isten-királyság. Ennek arisztokratikus kasztrendszere 
,hem szólásmód, hanem tényleges valóság, mert hiszen ebből a kultúrából 
hiányzik a királyságnak az a felfogása, ami sajátja a laikus, a profán, a 
politikus embernek". A királyok - basileis hieroi - univerzalisztikus, 
kozmikus lények. Nem allegóriáról van itt szó, hanem metafizikai 
valóságról. A király a nap, aki az életet osztja, akinek , meghatalmazása van 
az égtől", aki nem tettével van jelen, hanem sugárzásával (ez a wei-wu-wei, 
a  Laoce-féle , cselekvés nélkül cselekedni" magyarázata), aki a 
természetfölöttit képviseli és jelenti, és aki minden emberi létnek 
transzcendens biztosságot ad. A királyi rend, a kasztok rendje: szabály, 


mérték, határ, forma. Ehhez alakul jog, törvénykezés, gazdaság, morál, 
művészet. Minden szent, mert az egész élet rítusszerű és szakrális. 


A királyságot először felváltja a papság. Ezután következik a főnemesek, 
lovagok uralma. Végül a polgárság és a proletariátus. Ez a történelemben a 
humanizálódási folyamat. Ennek magyarázata és elemzése tölti meg Evola 


7 BNP zs 5388 7 ; 
könyvének legnagyobb részét. Ma a régi ,arya" , a nemes lény, teljesen 


kiszorult a kormányzatból, és a ,szudra?", az alacsonyrendű lény került 
felül. Az európai pusztulás oka ez, a humanizálódás: a kasztok határainak 
lerombolása - a pozitivista tudomány és filozófia uralma - a technika és a 
hatalom mechanizmusában való hit. A hatalom nem mechanizmus, hanem 
transzcendens valóság. Az uralkodó kasztok mind jobban süllyedtek, amíg 
elérkeztek addig a pontig, hogy a szolgák kasztja jutott uralomra. ,,A 

demokratikus mozgalom diadala - írja Ortega a Democratia morbosá -ban 
a kiváltságok, a kaszt-alkotmány ellen stb. morális perverzió, amit 

plebejizmusnak neveznék." Ez a III. Internacionálé ideje, amikor az a 
hit, hogy a társadalmat a munka tartja fenn. , Ez a rabszolga-alapelv: 

dolgozni." — , Tulajdonképpen rabszolgaságról csak ma lehet elkezdeni 

beszélni." , Az élet eszközei fontosabbak lettek, mint maga az élet, sőt az 


eszközök az életet süllyesztették eszközzé?" (Az ember mint , fogyasztó", 
mint ,adófizető polgár", sőt, mint ,emberanyag? - statisztikai 
világszemlélet stb.) Ezzel párhuzamos az a folyamat, amikor a bölcsesség, a 
szakrális — tudás  felváltódik — , tudománnyá":  — mindenki számára 
hozzáférhetővé lesz, a tudás éppúgy szocializálódik, ahogy a hatalom. , A 
tudás éppen annyira arisztokratikus, individuális, tényleges, szubsztanciális, 
organikus, kvalitatív, mint amennyire a civilizált tudomány demokratikus; 
absztrakt, szociális, nivelláló; kvantitatív." A kultúrában minden a lehető 
legszorosabban összefügg: hatalom, csak más oldala ugyanannak, ami a 
tudás, társadalmi rend, csak más oldala annak, ami művészet, gazdaság 
vagy morál, s mindennek végső csúcsa s ugyanakkor mélysége, az ember 
kozmikus tudata: ami a vallás. , Ha az emberek nem ismerik el a szellemi 


rendben a tekintélyt - írja Guénon" -, nem ismerik el a hatalmat sem; a 
szent dolgokat megérintik a  profánok... az inferioris ítélkezik a 
fensőbbrendű fölött, a korlátolt az, aki fölényben van a bölcs fölött, a 
tévedés az, amelyik legyőzi az igazságot, az emberi helyettesíti az istenit, a 

föld játssza azt a szerepet; amit az ég..." Az ember tudatában a divinum 
helyett a humanum foglal helyet: így válik a vallás transzcendenssel való 
kapcsolat helyett eleinte részvét- és könyörületvallássá, aztán testvériség- 
vallássá, egyenlőség-vallássá, vagyis az isteni vallás emberi vallássá, így 
vált az ég földivé, a szakrális szociálissá, a bölcsesség tudománnyá, a 
költészet filológiává, a művészet virtuóz mutatvánnyá, az ,arya" szudrává, 
az emberiség tömeggé. Ez az ,alulról való barbárság", ahogy Ortega 
. 73 . 7475 eeöies : 
mondja, — a , crowd-mindedness?" , — ahogy Amerikában nevezik, a 

nivellálódás, . aminek Kierkegaard hívja, a Sklavenmoral , ahogy 

Nietzsche jelölte meg. A , domaine profane?" -nak a , science profane 
felel meg, amelyben nincs is igazság, ahogy nem is tényleges, nem is 
valóságos, , mert csak a profán szempontjából van, amely nem más, mint a 
. B E j ; ű : 
közöny szempontja" Eppen ezért a profán tudás ,savoir d"ordre 

inferieur". , ,A modern ember tudata minden egyéb vonatkozást kívül 
hagyva csakis a csupasz humanizmus rendjébe kapcsolódik... s ez annyit 
jelent, hogy elhagyja életének tulajdonképpeni értelmét. De az értelmet 
elhagyni annyi, mint magát az életet elhagyni, ez annyi, mint a törvényeket 
meghamisítani, a kasztokat összekeverni, a kozmoszt ismét káosszá tenni... 
s ez annyi, mint az alvilág útjára lépni, ahol minden a véletlentől függ, s 
LESETT Zagin (sg 5584 MERNE 
ahol végül minden feloldódik és megsemmisül." Csak így támadhatott a 
modern materialista ökonomizmus, amely teljes meghódolás az anyagi 
hez Lé ss ő B sg. BB 
princípium előtt - , economic determinism is today a God before whom we 
(486 . SZT ez . E 
fall down"? (Eliot). A modern humanizált-szociális-ökonomikus-ateista- 
ső F3 z : bjs 8 787 
cinikus-tudományos ember tulajdonképpen , alvilági embertípus", ahogy 
Bergyajev mondja, ugyanúgy Christiensen: aki azt állítja, hogy a modern 
; . sz s gBB ; . 
ember démonikus elfajulás eredménye," s ugyanúgy, ahogy Evola, mikor 
azt írja, hogy a modern tömeg ,,a totemista őshordához való visszatérés, a 
plebejizmus terjeszkedése, a homogén agglomerátumhoz való közeledés, a 
z ; sz 2. rgy 00 1; öl 8 
kollektívum  démoniájának hatása". ,A tömeg szükségszerűen 
demoralizál, ha vallástalanná válik, egyszerűen destruálja az erkölcsöt, mert 
; ERRÉNNETENE has 5 lha szdsz szeg 90 z 
vallástalansága útján az anyagiasság szférájába került" (Börger) . Ezért a 
modern ember nivellálódása, ez a modern borotvált arc kétértelműsége, 
k Z 5423 . . 91, , KEYES 92 
, Caesar és lakáj együtt", amint Romier írja, terrorista és rabszolga. De a 
rabszolgaság nem társadalmi helyzet már, hanem társadalmon kívüli, ezért a 


modern ember , pária", amint Evola mondja. És ez belülről következik, 
alkatának eredménye - a rabszolgát nem körülményei teszik azzá, hanem 
az, hogy rabszolgalélekkel született, és nem tud mást mint szolgálni (a 
munka, mint a legfőbb erény) -, nem a viszonyok avatták rabszolgává, 
hanem: az. Ezért benne az önállótlanság, ingadozás, meghódolás, 
formátlanság, ,ignorance?", a korlátoltság és a transzcendens iránt való 
vakság. Társadalom és ember korrelátum: egy bizonyos embernek egy 
bizonyos társadalomforma felel meg, a királyi embernek a királyi rend; a 
csőcseléknek, a páriának a felbomlás, zavar, az inferioritás felel meg, és ez 
már nem is társadalom, hanem társadalmon kívül való állapot; a kozmikus 
embernek a ,szép rend"? felel meg, a humanisztikusnak a káosz: a 
szocializmus, tudomány, gazdasági felbomlás, vagyis a vallástalanság. 


VI. 


Ha most nem a krízis-írótól, hanem a krízis-irodalom egy kritikusától vagy 
szemlélőjétől valaki azt kérdezné, hogy milyen tanulságot vont le az 
eddigiekből, a következőket kellene válaszolnia: Európa magas 
szellemiségén a XVIII. század közepe óta nyugtalanság észlelhető. Lehet, 
hogy ennek a nyugtalanságnak az első jele Montesguieu könyve a római 
birodalom hanyatlásáról. Itt jelentkezik először burkoltan az a korkritika, 
amely a modern apokalipszisben kibontakozik. A hang erősbödött, 
komolyodott és nyíltabbá lett egészen Nietzschéig, akinél elérte a 
tetőpontot, de ugyanakkor meg is oldódott. Nietzsche után két irány 
található: az egyik tovább kritizál és kétségbeesik; a másik elindul abból az 
eredményből, amit Nietzsche elért, és ha nem is tudja még kifejezni, még 
kevésbé realizálni a megoldást, már tudja éreztetni. Lehet, hogy a nyugati 
kultúra elpusztul. Az emberiség kiélte. Lehet, hogy a legközelebbi száz év 
nagy változásokat hoz. De lehet, hogy, amint Nietzsche megfogalmazta, 
mindez nem olyan fontos, mert a kérdés lényege egészen máshova 
helyeződött át. A civilizáció talán túlélte magát, de az emberiség 
megmarad, és talán igaza van Valérynek, aki azt mondja: ,az észnek 
mindannyiszor tévednie kell, valahányszor az életre vonatkozóan 
kedvezőtlen következtetést von le". Lehet, hogy van krízis, de valószínű, 
hogy az apokaliptikusok túlozzák. A lényeg: az ember. És az embert nem 
fenyegeti veszély. Az olyan könyvek, mint amilyen például Erwin 


. 94 . .. Zaj E: df: d: , Ba al gy 
Reisneré , aki , a történelmet bűnbeesésnek és az utolsó ítélethez vezető 


útnak" nézi, éppoly indokolatlanok, mint Rozanov Orosz, Bloy " francia 
apokaliptikája. Ezek a művek inkább a krízis jelei, mint kritikus művek. Azt 
a nézetet, hogy válság egyáltalában nincsen, lehet tartani, de éppoly 
fölösleges, mint azt, hogy a válság végzetes. Mert a válság tagadóját a 
valóság megcáfolja: körül kell néznie a világban, és kézzelfogható módon 
tapasztalni fogja a kritikus helyzetek egész sorát. De ugyanúgy megcáfolja 
a valóság azt is, aki új özönvizet vagy népvándorlást lát a mai világban. 
Valéry azt mondja, hogy a világ helyzete sohasem reménytelen, mert 
sohasem azokon múlik, akik nem hisznek az életben, hanem azokon, akik 
hisznek benne. S ezt a történelem már egynéhányszor be is bizonyította. 


Arra, ami a válság megoldására vonatkozik, a magas szellemiség 
képviselőinek véleménye meglehetősen egyöntetű. , A világ - mondja Evola 
- csak most eszmél fel sötétedő sorsának előérzetére, de az okok már 
századok óta működnek, amelyek a szellemi és anyagi állapotok belső 
szétzüllését felidézték, úgyhogy a legtöbb ember számára már nemcsak 
hogy elveszett az egészséghez és normalitáshoz vezető út, hanem még 
annak lehetősége is, hogy megértse, mit jelent tulajdonképpen egészség és 
normalitás... Tény, hogy az elmúlt korszakban az ember egyáltalán semmit 
sem talál, ami újra történelemmé válhatnék."? , Amire szükség van, az a 
tökéletes szakítás és szembenállás... egészen nagy katarzis... feltétlen és 
kíméletlen leépítés... úgy, hogy minden dolog újra értelmet nyerjen, 
minden, amit oly alávaló módon megszentségtelenítettek, új tisztaságban 
tűnjék fel..." A krízis fokozása tehát nem veszélyes és kártékony, 
ellenkezőleg: éppen az a helyes, mert sietteti a válság lefolyását. Ez a 
nietzschei álláspont is: nem konzerválni a mai világot, hanem odahatni, 
hogy minél hamarább kivesse magából azt, aminek úgyis el kell vesznie. 


A válságon túllevő első jel pedig, úgy látszik, mintha az volna, amit 
Prinzhorn mond: ,az emberi személyiség, éppen úgy, mint az ember 
elhelyezkedése a világban, csak vallásosan érthető meg". A vallás pedig azt 
jelenti, hogy, amint Evola mondja: , Az ember feleszméljen saját életének 
legmélyebb gyökereire." Ennek a fordulatnak az eredménye: 


,ha egy birodalom szent, akkor nem is birodalom", , ha az állam nem áll 
vallásos alapokon, nem állam", , végül fel kell ébredni és lábra kell kapni... 
elemi cselekvési erőnek kell kitörnie, amely saját tisztaságával teljesíti 
önmagát, készen arra, hogy a szónoklatok szennyes kérgét, 


szentimentalizmusokat, moralizmusokat és religiózus képmutatásokat 
összezúzza, mindazt, ami Nyugatot elárasztotta és humanizálta..." ,,A 
tudomány az ember mélyebb valósága iránt süket... ezzel szemben szükség 
van a szent, a bensőséges, titkos, teremtő tudásra..." , tökéletes tévedés azt 
hinni, hogy az állam más lehet, mint a civitas diaboli, ha nem támad fel 
újból az impérium..." És ennek a világnak hírnökei, az őrködők (ergégoroi) 
sajátságos embertípus. Magatartása körülbelül ez: , kivonja magát az 
általános romlásból, gyorsítja az ún. , haladás? ritmusát, vagyis közvetve 
előidézi, hogy a történelmi periódus minél hamarább véget érjen - 
türelemmel, szívósan, kegyetlen biztossággal egyik oldalon rombolja, a 
másik oldalon újrateremti a világot". Ezzel Evola csaknem szó szerint 
ugyanazt mondja, amit Nietzsche és amit kortársai: Ortega, Valéry, 
Keyserling. Ugyanúgy látja kibontakozni az új embertípust a jelen 
zavarából, és egyébként is megegyezik a véleménye az előbbiekével abban, 
hogy: , fölösleges politikáról, szociális, gazdasági reformokról beszélni, 
mert a gondolat, hogy ilyen utakon lehet eljutni a megújulásig, egyszerűen 
nevetséges mintha valaki a beteg testrészre recepteket ragasztana akkor, 
amikor már a vér is meg van mérgezve". 


A krízisből való kibontakozás irodalma egyébként ugyanolyan 
figyelemreméltó, mint magáé a krízisé. 


Krízis és katarzis 


A krízis irodalmának áttekintése után természetes sorrendben a 


kibontakozás . irodalmának áttekintése következnék. — A krízis és 
kibontakozás között azonban hézag van: a kettőt egymástól lényeges pont 
választja el. E pont - a krízisnek kritikus pontra való érkezése és átváltódása 
valami mássá - a krízis legmagasabb foka, ugyanakkor első lépés a 
kibontakozásban. Ezen túl az ember nem kezdhet el beszélni megoldásról, 
sajátságos módon itt már nincsen semmi megoldanivaló; a helyzet 
megfordult: ahogy az előbb az általános tendencia a bonyolódás volt, most 
a megoldás lett. A krízis végső kiélesedése egyben a megoldottság kezdete 
is. Ezt a legegyszerűbben katarzisnak lehet nevezni. 


A — katarzisnak nincsen irodalma. Történetfilozófiai, lélektani, 
társadalomtudományi és egzisztenciafilozófiai könyvekben ugyan történik 
rá utalás, de egyetlen szerző sem feledkezik meg arról, hogy hangsúlyozza: 
a probléma nem tisztán történeti, lélektani vagy társadalmi. Egyformán 
tartozik valamennyi tudományba, anélkül, hogy teljes leírását akármelyik 
meg tudná adni. És ahelyett, hogy az ember azt az utat választaná, amely 
külön-külön közölné az egyes tudományok. álláspontját, helyesebb és 
egyszerűbb, ha olyan szemléletet választ, amely lehetőleg összetett, és 
egyszerre tudja megvilágítani azt, amiről szó van. E komplex szemléletnek 
természetszerűen megvan a veszélye. Mivel megállapítás, elemzés, 
értékelés, kritika állandóan összejátszik, sohasem lehet minden oldalon 
teljes, és sokszor kénytelen megelégedni utalásokkal. Ezzel szemben 
megvan az az előnye, hogy mindig az , egész"-re vonatkozik. A katarzis 
nem külön történelmi, vagy társadalomtudományi, vagy lélektani, vagy 
morális kérdés, hanem a kultúra kérdése, éspedig egy sajátságos és végső 
értelemben az. , Erkölcstan, politika, gazdaságtan, pszichológia - mondja 
Maritain " - amennyiben az adott valóságban az ember konkrét helyzetével 
foglalkozik, sohasem lehet tisztán egy tudomány tárgya... ezen felül van az 
a belátás, amely képes arra, hogy igazi tudományos fokon a prakszist is 
kielégítse, s ez az, amely egyszerre lényeget és konkrétumot, a természet és 
a szellem rendjét feltárja." Ennek a szemléletnek következménye volt az a 


megismerés, amely a mai krízis természetét abban jelölte meg, hogy: 
, vallásos". 


2. 


A krízis jellegének megállapítására nem következhetik más lépés, mint 
annak a kérdésnek felvetése, hogy mit jelent a krízis a modern ember 
életében. Ehhez azonban tudni kell, hogy ki az a modern ember. Eliot 
szerint mindenki, aki Rousseau Vallomásait olvasta. Valéry azt írja, hogy a 
modern európaira három dolog jellemző: először olyan területen él, amely 
valaha a Római Birodalomhoz tartozott, másodszor keresztény, harmadszor 
a görög szellem örököse. Mindkét meghatározásban van valami merev 
esetlenség: túlságosan statikus. Valószínű az, hogy ami a modern embert 
jellemzi, az nem kész helyzet, hanem inkább a küzdelem befejezetlensége. 
Modern ember annyi, mint ellentétek feszültsége: drámai helyzet. Történeti 
erők összeütközésében áll. És a legtöbb, amit erről az emberről el lehet 
mondani, nem az, hogy minő elemeket hord magában, hanem hogy ezek az 
elemek milyen drámai szituációt teremtenek. 


A modern ember őseitől két dolgot örökölt: nagy kultúrát és ezzel a 
kultúrával való elégedetlenséget. A kultúra nagyságát senkinek sem jut 
eszébe kétségbe vonni: körül kell néznie, és életének minden ténye meg 
fogja cáfolni. Az elégedetlenséget éppoly kevéssé lehet kétségbe vonni: 
magába kell néznie, és tapasztalni fogja megszámlálhatatlan ellenkezését 
mindazzal szemben, ami körülötte történik. A modern ember tudatában 
összekeveredik a kultúra csodálata ugyane kultúra ellen támasztott 
kifogásokkal: tisztelet és kritika, sőt hódolat és lázadás. Ebben a helyzetben 
az ember elfogadhatja azt az álláspontot, amit Rousseau, hogy a kultúrát 
teljesen át akarja lépni. Ez volna az a magatartás, amelyben az 
elégedetlenség győz. Rousseau az első, aki e helyzetben a kultúra ellen 
foglalt állást. Ez a romantikusok életmagatartása, ez Schopenhauer vagy 
Kierkegaard filozófiájának  ihlete, Dosztojevszkij vagy Tolsztoj 
megváltástanának rugója, Baudelaire költészetének, Wagner zenéjének, 
Cézanne festészetének tartalma, ez a szellemiség jelentkezik a marxi 
szocializmusban éppen úgy, mint a freudi pszichológiában: az előtérbe lépő 
elégedetlenség. De az ember elfoglalhatja azt az álláspontot is, amelyet 
Goethe, és mondhatja, hogy a kultúra elégtelenségét nem úgy lehet a 


legbiztosabban kiküszöbölni, ha eltávolítom, hanem ha továbbépítem. A 
tiltakozás céltalan: a kultúra nem tüntethető el. Nem mi csináltuk, hanem 
halottaink. És a halottak alkotása nagyon nehezen ingatható meg. A 
változtatás egyedüli módja nem az, hogy szétrombolom, hanem hogy 
feljebb emelem. A rousseau-i út csak érzelmi; a goethei út szellemi. A 
szellemi úton jár Byron költészete, Nietzsche filozófiája, Beethoven zenéje, 
Böcklin festészete, a tiszta tudományos törekvések képviselői: a nagy 
modern matematikusok, fizikusok, asztronómusok, egy Ranke vagy 
Burckhardt történettudománya. 


A modern embernek ebben a két áramlatban állást kell foglalnia. Sohasem 
állhat meg tisztán csak az egyikben. Minden embernek új meg új viszonyt 
kell teremtenie, a kérdést más és más úton kell a maga számára megoldania. 
Mert a modern ember drámai szituációja éppen az, hogy milyen egyensúlyt 
állít fel és tud felállítani a kultúrával való teljes elégedetlenség és a kultúra 
teljes helyeslése között. A modern ember sohasem lehet az egyik vagy a 
másik. A dráma éppen az, hogy mind a kettő, és hogy ezt a kettősséget 
végig kell küzdenie. 


3. 


Így érkezik el az ember a modern európai tulajdonképpeni drámájához. 
Van eset, amikor ez az európai olyan magatartást tanúsít, hogy a történeti 
helyzetével járó feladatot az előbbin felül újabb nehézségnek tartja, s azt a 
kultúrának, közvetve emberi sorsának rovására írja. Itt is kiütközik az 
elégedetlenség, ami kifogásait jellemzi. Ez a fajta ember nem úgy áll 
szemben életproblémájával, hogy: íme, a feladat, amit meg kell oldanom, 
lássunk hozzá és csináljuk a lehető legjobban. Éppen ellenkezőleg: vádakat 
kohol és ürügyeket talál, hogy nehéz helyzetéért valamit okolhasson. Első 
kérdése nem az, hogy: miképpen csináljam meg, hanem az, hogy: miképpen 
ne csináljam meg. Ezzel nem segít magán, de talán ez az a szándék, ami 
egzisztenciájának legmélyebb pontjára utal, és megérinti legbelső lényegét. 
Elégtelensége mögött van valami ebben az emberfajtában, ami örül ennek 
az elégedetlenségnek. A kérdéseket csakis azért élesíti ki, hogy a maga 
számára a kérdéseknek súlyosbított és elnehezített formáját tegye 
átélhetővé. A krízist bonyolítja, és ezzel természetesen közreműködik a 
kultúra felbontásában. Kultúra alatt összefoglalva mindazt, ami társadalmi, 


lélektani, gazdasági, morális stb. Ez a fajta ember nem segít magán 
elégedetlenségével, de nem ez a fontos; hanem az, hogy nem is akar 
segíteni. Amit akar, az: szétszedni és lebontani. Kultúrát, társadalmat, 
kapcsolatokat, államot, önmagát sem véve ki. Az ösztön benne sohasem 
tudatos; de a történet erői az emberben nem szoktak tudatosak lenni. Az 
életrombolás ebben a szellemiségben sohasem lép előtérbe, ami előtérbe 
lép: az elégedetlenség, éspedig rendkívüli érzelmi és művészi vagy 
tudományos apparátussal igazolva saját helyzetét. Az elégedetlenség titkos 
értelme az, hogy a negatívumokban van otthon - ez a negatívum a 
szenvedélye. Igyekszik mindennemű lehetőséget elvágni arra, hogy az 
ember más is lehessen, mint elégedetlen. Minden eszköz jó arra, hogy 
elhintse és terjessze kétségeit, bizonytalanságát, lázadását, a megoldásokról 
való lemondást. Eltolja magától az esetleges kibontakozás alkalmait: itt 
akar felőrlődni, saját elégedetlenségében akar elégni és megsemmisülni. E 
szellemiség képviselői bárhol jelennek meg, tudományban, művészetben, 
politikában, társadalomban, magánéletben: mindenütt a reális világgal 
szemben elégtételül épített irreális világképpel járnak. Mindegyiknek van 
valamilyen álma, amelyet a konkrét valóság ellen készített, akár olyan ez, 
mint a romantikusoké, akár olyan, mint az utópistáké, vagyis akár 
romantikus visszavágyó (főképpen művészi irány), akár romantikus 
előrevágyó (főképpen tudományos és társadalmi irány, a technikai 
, haladás?-eszme, szocializmus stb.). De nem az álom a fontos, hanem az a 
helyzet, ami vele az álmot készíttette: az elégedetlenség, de még e mögött: a 
valóság nem akarása, szembenállás az adott és kiszabott történeti feladattal, 
amelyet nem akar megoldani, mert a legmélyebb ösztön benne nem a 
megoldás, hanem az elodázás, sőt a rombolás felé viszi. 


De tanúsíthat az ember a történeti feladat iránt olyan magatartást is, amely 
hősies küldetésnek fogja érezni azt, hogy ilyen súlyos helyzetbe született. 
Ez az embertípus sohasem fog magában álomvilágot hordani: nem szökik 
meg a valóság elől úgy, hogy irreális képzeletvilágra utal. Éppen 
ellenkezőleg, erénye az lesz, hogy belelásson a valóságba, amelyet egyedüli 
talajának érez. Minél mélyebben akarja megismerni és minél élesebben 
beszámolni arról, ami történeti, szükségszerű és reális. Az ilyen típusú 
ember mindig az adott helyzettel számol, és kritikája is egy neme a világ 
igenlésének. E szellemiség képviselői, bármely területen jelentkezzenek is, 
mindenütt abszolút produktivitásukról ismerni meg őket. És e teremtő 


tehetség mögött az emberi lét fölött érzett öröm van. Az elégedetlenség oly 
stádium, amikor a világ nagyszerűségét még nem látja át teljesen. Mihelyt 
átlátta, az elégedetlenség feloldódik. Természetes, hogy ismét más helyen 
újból elégedetlenség támad, de ez megint csak megoldódik, és így támad 
egyre tisztább képe a világról. 

A modern ember drámája e két szellemiség szembenállása; más szóval: ez 
a drámai feszültség teszi a modern embert. Természetes, hogy most már 
nem az eredeti drámáról van szó. A krízis nem a nagy kulturális örökség és 
a vele való elégedetlenség szembenállása, hanem ennek a szembenállásnak 
integrálódása. Egyik oldalon az elégedetlenség álomvilágba menekülés - 
valóságfélelem - élettávolság, a másikon: alkotás - realitás - hősies 
magatartás, át- és átszőve mindenütt a maga ellentétével, egész 
szellemiséggé fejlődve. A modern európai legbelsőbb élménye ez a drámai 
összeütközés, és csak ennek az embernek van ma teljes és igazi jelenléte az 
időben, aki a drámát aktuálissá tudja tenni, és annál inkább van jelenléte, 
minél teljesebben teszi aktuálissá. Minél távolabb áll tőle, minél 
felületesebben éli át, annál kevésbé él a jelenkorban. 


Ezen a helyen kell feltenni azt a kérdést, hogy miért támadt az embernél a 
kultúrában e rendkívül nehéz helyzet? Amire nem lehet más válasz, mint 
hogy: a nagy örökség egyúttal kötelesség. Nehéz helyzet csak ott támad, 
ahol az ember kötelességét megtagadja. A nagy kultúrával feltétlenül együtt 
jár az a kötelezettség, hogy az ember tovább építse. Kultúrában születni 
nemcsak annyit jelent, hogy élvezni a kiváltságokat, amiket az ősök 
alkotása teremtett 99 hanem annyit is, hogy előkészíteni az utódok 
kultúráját. A modern ember helyzetében azonban az a nehézség, hogy a 
kultúrával együtt őseivel kifogásokat is kapott, és e kettősséget kell élnie. 
Aki nem éli, az nincs jelen a korban, és minél kevésbé éli, annál nagyobb a 
, korszerűtlenségi koefficiense? (Ortega kifejezése). És vannak emberek, 
akiknek korszerűtlenségi koefficiense oly nagy, hogy a mából nem vesznek 
részt, és nem is vehetnek, vannak, akik még egy háború előtti, vagy 1890- 
es, vagy még régebbi történeti stádiumban élnek. Ezek számára ez a 
problematika teljesen idegen és semmitmondó. Az ő szembenállásuk más 
természetű: nekik saját  lemaradottságukkal kell  megküzdeniök. 
Korszerűtlenségüket csaknem minden esetben azzal igazolják, hogy: a mai 
idő romlik, a régi jó idő sokkal jobb volt. Ez a sztereotip igazolás, az, 
amivel korszerűtlenségükből még erényt és fölényt igyekszenek kovácsolni. 


Ez az emberfajta nem modern európai, és egész életrendje régen időn kívül 
álló, elhagyott forma. 


E kérdésre vonatkozóan még egy pont elintézetlenül maradt, s ez az, hogy 
miért jellemzi a modern ember helyzetét a múlthoz való viszonya, sőt miért 
ez az egyedüli megjelölési lehetőség? Eliot azt mondja erre, hogy az ember 
mértéke csak elődje lehet. Az eredetiség, egyéniség, sajátosság mindig csak 
az ősökkel, a tradícióval szemben lehet egyéni, eredeti, sajátos. 
Mindennemű tulajdonságot az elődök határoznak meg (,, The individual and 


traditional talent?" Az ember csak az ősökhöz viszonyítva lehet egyéni, s 
így az ember történeti helyzete csak a tradícióval szemben jelölhető meg. 
Így hát, ha arról van szó, hogy ki a modern ember, és mi jellemzi történeti 
helyzetét, akkor azt a módszert kell követni, ami a jelen esetben is 
alkalmazást nyert, vagyis hogy az ember a modern európait szembeállítja 
őseivel. 


4. 


Modern európainak lenni annyi, mint átélni azt a dc-ámai szituációt, amely 
az időből fakad, s az embert az elé az alternatíva elé állítja: elhagyja az 
európai kultúrát, vagy folytassa. Ebben a kontroverziában benne lappang a 
világ-, élet-, önértékelés is. A kultúrával együtt az ember kénytelen dönteni 
és dönt is, afölött is, hogy: produktív társadalmi életet éljen-e, 
megvalósítsa-e szándékait stb. Ebben a kérdésben valamennyi benne 
foglaltatik, mert hiszen a kultúra világot, társadalmat, államot, egyéni 
szellemiséget is jelent. 


Érdemes közelebbről megnézni néhány olyan közönségesebb helyzetet, 
amely a mai ember magatartására jellemző. Ezek közül a helyzetek közül 
egy sem típus, akár lélektani, akár társadalomtudományi, akár történeti 
szempontból, sokkal inkább világhelyzet, amely állandóan mindenki 
számára nyitva áll - a modern ember drámájának egy szituációja, amin, ha 
nem is teljesen, de részben minden európai keresztülment és megy és menni 
fog, és ezért közvetlenül, belülről érti, mert útjába esik. Valamennyinek 

pedig közös ismertetőjele van: e krízis-arculat. Leonov orosz regényíró 
mondja az ötéves tervről írt regényében egy emberről, hogy olyan arca volt, 


mintha még mindig ezerkilencszázhuszonháromban élne. Valamennyi 
arculatnak az a közös jellemvonása, hogy ezerkilencszázharminchatban él. 
Akármilyen viszonyban áll a mával, benne van. Mindjárt az első helyzet, 
amit lótoszevőnek lehet hívni (Szerb Antal Magyar irodalomtörténet-ének 
kifejezése), bizonyíték erre. A lótoszevőre jellemző, hogy úgy él, mintha 
nem volna krízis, a helyzet komolyságával és nehézségével szemben sajátos 
eszméletlenségben, mintha édes és kábító gyümölcsöt evett volna, ami 
elfeledtette vele reális helyzetét. De ezen az arcon is ott van az, idő drámai 


feszültsége. A fajsúlytalan (flapper vagy jampec, mintha gondtalan 
felületességével nem venne tudomást arról, ami körülötte történik, látszólag 
tisztán élvező életet él, amennyiben sikerült neki , elfelejteni" az időt, 
amelyben él. A lótoszevő mégis  krízis-arculat, és egyike a 
legjellegzetesebbeknek. Mert az elfelejtés csak annak szempontjából van, 
amit valaki el akar felejteni. A lótoszevő azt hiszi, hogy amit nem akar 
észrevenni, azt nem is vette észre. Pedig ez a világhelyzet csak a krízis 
tekintetében van: csak annyiban, amennyiben valaki nem akar feleszmélni 
rá, hogy hol él. Ezért az a helyzet jobban ki van szolgáltatva a krízis 
állapotának, mint akármilyen másik, mert kénytelen mindig pontosan és 
éppen az esedékes, a jelentkező kritikus szituációnak hátat fordítani, mindig 
azt, aminek megoldása a legfontosabb volna, ,elfelejteni7. A lótoszevő 
példa arra, hogy az ember a történet feladott drc-ámájából mennyire nem 
tudja magát kivonni soha, és amennyiben mégis kísérletet tesz rá, ez 
mennyire magára az emberre üt vissza. Mert gondolható-e, hogy bármit is 
elér azzal, ha nem vesz tudomást az időről? Vajon arathat-e mást, mint 
önmaga ámítását? És nemcsak a flapper vagy a jampec lótoszevő: ez a 
lényegtelenné válásnak csak két határesete. Ebben a világhelyzetben van 
mindenki, aki az idő feladata alól kivonja magát, és úgy tesz, mintha itt nem 
volna semmi megoldanivaló, megkísérel egy kortól elütő stílust 
megvalósítani, amely az adott helyzettel úgy számol, hogy úgy tünteti fel, 
mintha nem kellene vele számolni. A lótoszevőnek végeredményben 
ugyanúgy részt kell vennie az időszerű játszmában, mint mindenkinek, rá is 
ugyanazok a szabályok érvényesek, mint másra, de állandóan olyan 
magatartást tanúsít, amellyel azt akarja jelezni, hogy ő mindezeken felül 
van, és rá ez nem vonatkozik. Ez a helyzet végeredményben a maszkhoz 
vezet: a gondtalanság mosolya a lótoszevő arcán megfagy, az ember 
lényegtelenné lesz, tényleg elveszti minden kapcsolatát az idővel, és ami 
belőle marad: az üres térbe meredő lárva, mialatt a kor továbbrohan. 


Egészen más az , outsider?" helyzete. Sokszor találkozni vele, és 
elméleteiről lehet megismerni. Teljes tudatában van annak, ami történik, de 
azt hiszi, abban a kivételes kitüntetésben részesült, hogy a megoldásnak is 
birtokában van. Ide tartozik a politikai párt, amennyiben programatikus, és 
programját tényleg komolyan is veszi. Outsider minden részlettudomány 
(pszichológia, statisztika, gazdaságtan stb.), mint univerzális megoldási 
kísérlet, minden társadalmi mozgalom, amely ,alulról? vagy , felülről" 
akarja a világhelyzetet megoldani. Az outsider-szituációra jellemző az, 
hogy ,kívülről? kísérli meg, éspedig gyakran egyszer s mindenkorra 
feloldani a krízist - kívülről, vagyis nem magából az időből, konkréten, 
adott tényekből kiindulva, hanem elméletből, absztrakt módon, saját 
eszméit a valóságra erőszakolva. Ez a törekvés még csak nem is segít, és 
még csak részleteket sem old meg: részint, mert a kiindulás sohasem lehet 
másutt, mint éppen az idő középpontjában, részint, mert a megoldás 
sohasem irányulhat a részletekre külön, hanem mindig csak az egészre, 
részint pedig ennek, éppen úgy, mint a krízisnek, egzisztenciálisnak kell 
lenni, —. élményszerűnek, — sorsszerűnek. Osztályuralmi kísérletek, 
szocializmusok, akár nemzetiek, akár  nemzetköziek, programok, 
tudományos befolyások mindig a tényleges történeti egzisztencián, a 
válságot élő emberen, népen, államon ,kívül? vannak - külső 
beavatkozással akarják az időt áthatni, s ez a törekvés, ahogy eddig is 
mindig eredménytelen volt, az is fog maradni. 


Mielőtt a legfontosabb drámai helyzet szóba kerülne, még egyet kell 
szemügyre venni: a lemaradást. Ez a helyzet nem az a jellegzetesen 
korszerűtlen, amelyről az előbb volt szó: a korszerűtlen számára az egész 
krízis-helyzet idegen, az időn kívül született, nincsen valóságos kapcsolata 
a mával és nem is volt. A lemaradt részt vett a korban, de nem tudott lépést 
tartani vele. Az aktuális feladattal, a minden pillanatban újra más és más 
kritikus szituációval elvesztette és mind jobban elveszti érintkezését. Az idő 
között és közötte a távolság egyre nő: mind jobban elmarad. Visszaesik a 
múltba. Ha a kontaktus megbomlásakor csak egy-két ütemnyi késése volt, 
ez a késés egyre nagyobb lesz. A lemaradás nem feltétlenül az öregedéssel 
jár együtt, vagy nem a provinciális helyzetből folyik; , megáll", illetőleg 
, lemarad" mindenki, aki a történet folyton új és új feladatát diktáló ütemét 
elvéti, és a világtörténés ritmusából kikapcsolódik. Ölthet ez a helyzet olyan 


alakot is, hogy az ember , megmerevedik", olyat is, hogy , széthull", olyat 
is, hogy ,kifullad" vagy , összetörik". Minden esetben azt jelenti, hogy 
egzisztenciája elveszti az időben való jelenlétet,  életmenetében 
, korszerűtlenségi koefficiens" támad, s ennek egyre növekvő hajlama van, 
egyre nagyobb lesz a távolság egyéni sorsa és a közös emberi sors között. 


5. 


A legfontosabb helyzet az időszerűség helyzete. Ez a megjelölés 
természetesen korántsem jelenti azt, hogy az ember itt minden divat, jelszó, 
napi esemény martaléka, hanem hogy a világtörténéssel közvetlen 
kapcsolata van. Az előbbi szituációkra jellemző az, hogy az ember 
megoldást választ. Itt az ember önállóságát feladja, és az idővel diktáltat 


magának. Báumler " Nietzsche-könyvében azt írja: ,nem arról van szó, 
hogy az ember önállóan akar, vagy kényszernek van alávetve, hanem arról, 
hogy valami az ember által történik". Az ember nyitva áll az idő felé, hogy 
az általa történjék. A magatartás csak egyik oldalon passzív, vagyis fogadja 
be azt, amit az idő mond, a másik oldalon aktív, mert megvalósítja a 
történet által mondottakat. Az ember a történet elszenvedője, ugyanakkor 
cselekvője. Állandó egyensúly és folytonos közvetítő helyzet a történet 
nagy erői és a valóság között. Ez a helyzet az, amit időszerűnek lehet hívni. 


Határozottan felismerhető formai helyzetről itt éppoly kevéssé lehet 
beszélni, mint egyebütt. Amiről szó van, inkább helyzetek sora, folyamat és 
drámai feszültség. A kiindulópont minden esetben a modern európai 
örökségnek felismerése; észre kell vennie az egyik oldalon a nagy kultúrát, 
azt, hogy életét ebben a kultúrában kell megvalósítania, adott társadalmi 
helyzetben, bizonyos eszközökkel, szellemi tradícióval, gazdasági, szociális 
és morális körülmények között kell élnie, a másik oldalon pedig mindezzel 
szembefordulnia. Az alternatíva felmerülése nélkül az ember nem él a mai 
korban. A szembefordulást azonban rögtön követi az a szándék, hogy az 
ember a kultúrát, amelyet elégtelennek tart, felbontsa. Minden modern 
európaiban megvan ez a destruktív attitűd: támadja a társadalom, morál, 
államélet pontjait, amelyeket kifogásol. A folyamat egzisztenciális volta itt 
tűnik ki, az a tulajdonsága, hogy nemcsak arra irányul, amit célba vesz - 
amennyiben az ember a destruktív attitűdöt felveszi egy kérdésben, fel kell 
vennie az összes többi kérdésekben is. A kultúra kritikája együtt jár a 


történet, a morál, az egyéniség, az életmód, sőt önmaga kritikájával is. Mert 
a kritikus magatartás nem társadalmi, nem osztályi, nem egyéni, hanem 
, vallásos", ami ugyanaz: nem a valóság megnyilvánulására vonatkozik, 
hanem a lényegre, a metafizikai központra. 


A feleszmélést követi a kritika, ezt pedig: a lázadás. Minden modern 
ember a kritikus és destruktív periódus után fellázad a kor ellen, amelyben 
él: aktív térre lép, és megkísérli kifogásait konkretizálni. A kritika nem 
marad magánügy, személyes élmény, hanem általános magatartásban 
jelentkezik, amennyiben új szituációt akar teremteni, és a régit destruálja. A 


modern kor tele van lázadókkal (, suffrage universel?". A mai kultúrának 
nincsen egyetlen pontja sem, amelyet ne tettek volna kérdésszerűvé. 
Könnyen azt lehetne hinni, hogy a lázadás különböző elszigetelt helyeken 
keletkezett: lázadás a fizika területén, a régi fizikával szemben, a morál 
területén a régi morállal szemben, a politika területén, az ízlés stb. területén 
- és ez az egymástól függetlenül jelentkező sok lázadás teszi ki a modern 
lázadó attitűdöt. Éppen fordítva igaz: a középponti, metafizikai, vallásos 
mélységben lejátszódó lázadás volt előbb, és ez jelentkezett lassan a kultúra 
valamennyi területén. Valamennyi lázódásnak teljesen azonos jellege van, 
és mindegyik ugyanarra a közös és általános kiindulópontra megy vissza: az 
élményre, amely úgy akar túljutni a kor által feladott nehézségen, hogy 
szembeszáll az örökölt kultúrával, és azt szétszedi. És e lázadás, mint ahogy 
minden előbbi magatartás is, ,, vallásos". Amilyen mértékben lázad az 
ember valamilyen tudomány, a közerkölcs vagy államiság ellen, úgy kell 
lázadnia önmaga ellen is. De itt sem képességei, tulajdonságai - ez csak 
ideiglenes és el nem mélyült forma -, hanem lázad saját maga mint személy, 
mint lény ellen. Senki sem fogja kétségbe vonni, hogy a fizikában a 
relativizmus párhuzamos a modern művészeti törekvésekkel, a lélektani 
törekvésekkel, a társadalmi jelenségekkel, hogy a világháború, a 
nemzetközi, nemzeti, gazdasági és gyakorlati krízisek egy közös pontból 
fakadnak. Innen támad a modern embernek az a magatartása is, hogy 
önmaga ellen lázad fel. 


A lázadásnak elmélyülő és terjedő tendenciája van, mindig általánosabbá 
válik, és mindig pontosabban és élesebben a lényegre vonatkozik. Ritkán 
éri el azt az intenzitást, hogy kiterjedjen a kultúra egész területére, és 
kérdésszerűvé tegye az egész kort egész berendezésével, az embert egész 


alkatával. Ilyen rendkívüli szélső eset csak egy van: Nietzsche. Egyébként 
többé vagy kevésbé izoláltan a lázadás tovább élesedik, és egyes pontokon 
sikerül a kultúrát teljesen felemésztenie. Uj helyzet támad: a nihilizmus. 


Minden vonalon keresztülvitt nihilista magatartás nincsen. Mindig marad 
legalább egy pozitív pont az ember életében, amit meg akar menteni. Akár 
társadalmi, akár vitális, akár morális, akár valamilyen egyházhoz tartozó, 
akár művészi területen, az ember kénytelen valamit megtartani. És ez a 
valami a lerombolás eredményébe vetett hit. A nihilista magatartás egészen 
ritka esetben , gonosz? vagy , elvetemült". A leggyakrabban csupán 
radikális, és sohasem az értelmetlen rombolásvágy mozgatja, hanem az a 
titkos érzület, hogy ennek a rombolásnak teremtő attitűdje van. A nihilista 
mögött a romboláson túl kezdődő új világba vetett hit áll. Erről a nihilista 
nem tud, de nihilizmusához ez adja az erőt. Sőt a nihilizmus: a világ nem ér 
semmit - az élet nem ér semmit - az államnak nincs értelme - a közösségnek 
ugyanannyi - a kultúra üres semmiség: mindez őszintén és teljesen csak 
akkor érthető és vihető végig, ha ez a túlnanba vetett hit abszolút intakt. A 
lemondás, a szaggatottság, a megvetés, az undor, az emberi viszonylatoktól 
való elszakadás, elzárkózás, tiltakozás, a világ és élet semmibevevése, ami 
éppen a nihilizmus, semminemű érték el nem ismerése, szkepszis és 
cinizmus, magány, a kor iránt tanúsított irtózat - mindez lényegében csak 
akkor igaz, ha az ember az utolsó cseppig telítődik vele, ha tényleg nem 
hisz semmiben, nem tart komolynak semmit, és nem tartja érdemesnek, 
hogy tettet vagy szót vesztegessen arra, amit egészen reménytelennek tart. 
De a nihilizmus végső magatartása határhelyzet, és már utal arra is, ami túl 
van rajta. Ebből nem következik az, hogy aki nihilista, annak el kell 
érkeznie oda, ami a nihilizmuson túl van; ami ebből következik, az, hogyha 
valaki teljesen végigéli, elérkezik a katarzishoz. 


6. 


Az egész dráma lefolyásában nem lehetne nagyobb hibát elkövetni, mint 
azt hinni, hogy szándékos, előre elhatározott és tudatos. Ellenkezőleg: 
minden lépést, ahogy egy pszichológus mondja: ,a legnehezebb, az egész 
embert alapjában megrázó kényszer élménye előz meg és kísér". A drámai 
fejlődés kivétel nélkül minden esetben a dráma szereplőjének 
leghatározottabb akarata és tiltakozása ellen történik. Az embert valami 


magával rántja, néha előre űzi. A krízis-magatartás alapvető tulajdonsága, 
hogy sohasem részleges, körülhatárolható, csak a környezetre vagy csak a 
belső helyzetre vonatkozó, hanem mindig az egészre, a lényegre, a 
metafizikai központra vonatkozik. Az ember, amikor az időbe lépett, 
vállalta az összes feladatokat: kritikát, szembenállást, helyeslést, értékelést, 
elhelyezkedést, minden következményével. Mihelyt egy feladatot nem old 
meg, azonnal kényszerhelyzetbe kerül; vagy újra nekiindul és megoldja, és 
akkor továbbfejlődhet, vagy helyesebb, ha az ember azt mondja, hogy 
, érhet", vagy kilép az időből, és akkor hátat fordít (lótoszevő), vagy 
kívülről próbálkozik (outsider), vagy lemarad (korszerűtlen) - de minden 
esetben elveszti az időt, vagyis egzisztenciátlanná válik, mert a történet 


továbbmegy, az idő halad - ahogy Rilke" mondja: , auch wenn wir nicht 
wollen, Gott reift". Ha életének lényegét meg akarja tartani, tovább kell 
küzdenie: lázadnia, végül el kell érkeznie a nihilizmusig, a teljes 
tagadáshoz. A nihilista szituáció az utolsó szabad helyzet, a 
, szabadgondolkodás", az egyéni megoldási kísérlet végső magatartása. 
Innen csak egyetlenegy út vezet tovább, mindegyik között a legnehezebb: a 
katarzis. 


A katarzis egyrészt a nihilizmusból, másrészt a kibontakozásból érthető 
meg. Két erő dolgozik benne: a végső kétségbeesés vad elszántsága és a 
már otthonát megtaláló nyugodt önbizalma. Az egyik oldalon a 
megkövesedett közöny mindazzal szemben, ami történik és történni fog, 
teljes vágytalanság és nemtörődömség: a nihilistának mindegy, hogy mi 
következik, a tényeket hidegen és megvetően veszi tudomásul; de 
ugyanakkor a nihilista gúnyos és keserű, feldúlt és ugrásra kész, van benne 
valami halálmegvető vakmerőség, annyira megkérgesedett, hogy semmire 
sincs tekintettel - mindent elvesztett. A másik oldalon pedig a megkezdődő 
feloldottság, a sóvárgott új-ízű, új-fényű világ, ami egész küzdelmében 
ösztönzője volt - ennek érzi már vonzó voltát, új és nagyszerű bizalom, 
kedv, nyíltság, öröm, amely a helyzetet, minél nehezebb az, annál 
csábítóbbnak tartja, a vitális erők teljes erővel újra fellobbannak, s mintha 
nyomukban csak most kezdene a világ először a maga nagyszerűségében 
feltárulni. Mindkét tényező oda hat, hogy az ember félelemtelen legyen, 

abban az értelemben, ahogy Nietzsche használja (, Wir Furchtlosen? ), és 

Turenne -t idézi, amikor ütközet előtt azt mondja: ,, Tu trembles? Tu 


tremble rais bien davantage, si tu savais, oú je te méne! - Reszketsz? Hogy 
reszketnél akkor, ha tudnád, hová viszlek!" Mi a félelmetlenség? - ha az 
ember félelem nélkül viszi magát félelmetes helyzetekbe. Az ember 
félelmetlensége önmagával szemben: nincs már szüksége arra, hogy 
visszarettenjen bárminek is a végiggondolásától, kimondásától vagy 
megtevésétől. Túl van mindennemű tekintetbevételeken: elszánt és bátor. 
De, mint egyebütt is, ez nem tisztán az embernek önmaga felé fordult 
viselkedése, nem csakis pszichológiai attitűd. A kíméletlen és radikális 
önkritikának az az eredménye, hogy most már beszámol és be mer számolni 
minden tényről - de ez az élet minden területére kiterjed, a világ minden 
tényével szemben kíméletlen és radikális kritikát fog gyakorolni. Új 
felelősség, új szembenállás, új meggyőződés, amellyel új kockázat jár, az új 
magatartásért új helytállás, új munka vállalása, mindaz, ami valóban 
megremegteti az embert, ha arra gondol, hogy ezek mellett ki kell tartania, 
itt támadásokat kell majd leküzdenie, és az embert tényleg remegés fogja el 
annak láttára, hogy micsoda nehézségeken keresztül tudja csak 
megvalósítani mindazt, amit akar, milyen mérhetetlen küzdelem árán tud 
csak igen keveset keresztülvinni abból, amire pedig egész erejére szüksége 
van. 


Ez a félelemtelenség a legelső és legfontosabb feltétel ahhoz, hagy az 
ember a katarzist átélje. Ez a morális és egzisztenciális feltétel ahhoz, hogy 
meglegyen a bátorsága, hogy a kritika-lázadás-nihilizmus stádiumai alatt 
kifejlődött ellenkezést és elégedetlenséget a végsőkig fokozza és 
ugyanakkor feladja. Már tudja, hogy nem tűrhet kompromisszumot az élet 
egyetlen területén sem, mert , ha leszállítja igényeit, akkor meghamisítja az 
értékeket - nincs más útja, mint hajlíthatatlannak maradni" (Evola). A 
katarzis az összes elmúlt és bekövetkező drámai szituációk kiélesedése: 
egyszerre valamennyi élethelyzet, morális követelmény, megalkuvás 
lehetősége, harci vágy és teljes apátia, életkedv és menekülésösztön 
követelően lép fel. Az ember előbbi megzavarodásához újabb, az utóbbinál 
sokkal súlyosabb zavar járul: érzi, hogy elérkezett az idő, amikor valamerre 
döntenie kell. Bátorsága már megvan hozzá, csak még iránya nincs - mert 
ahogy a nihilizmusnak minden irány egyforma rossz, annak az állapotnak, 
ami a nihilizmuson túl van, minden irány egyforma jó -, most a katarzisban 
csak egyetlen irány van. Tájékozódását elvesztette. Szemben áll a semmivel 
- ő volt az, aki a világot felbontotta és lerombolta, de ezen a semmin át kell 


ugrania. A helyzet folyton élesedik és feszül, mindig erősebb kényszerek 
lépnek fel, amelyek az elszánt lépés megtételére hajtják. Az ember 
elodázza, amíg lehet, mert ebben a drámai szituációban is, mint az összes 
előbbi helyzetekben, az idő az embert akarata ellenére sodorja. Így 
következik be az utolsó megrázkódtatás, a szorongató helyzet és 
kimondhatatlan feszültség, amely az embert ugrásra kényszeríti. Ez az ugrás 
halált megvető, mert az ember tudja, hogy mi forog kockán: eddigi 
szembenállásai, bármennyire élte is őket, nem voltak ilyen mértékben 
aktuálisak. Most egyszerre feleszmél arra, hogyha így folytatja, milyen élet 
lesz az, amikor szemben kell állania az állammal, amelyet éppoly kevéssé 
tart figyelemre és értékelésre méltónak, mint a közösséget, tradíciót, morált, 
ízlést, személyes kapcsolatokat; szembe kell szállnia az egész korral és 
minden korral. A nihilizmus e mellett a felfogás mellett ki akar tartani, de a 
dráma tovább fejlődik - érik. Nem állhat meg. Az embernek ugyanis 
ugrania kell: bele a semmibe. Vagy a semmi csak a szakadék, amin túl 
kezdődik valami más? Nem tudja. Erre az ugrásra senki sem tanította, erről 
senki sem beszélt neki - és most a szakadék szélén áll. Meg kell tennie és 
mégis vár. Amíg már nem várhat tovább. Senki sem segíthet rajta, egyetlen 
szót sem mondhat arról, mit, hogyan tegyen. Mindent magának kell tennie, 
és az egész felelősséget magának kell vállalnia mindazért, amit tett. És 
akkor a szorultság legmagasabb fokán, amikor érzi, hogy a teljes szakadás 
pillanata elkövetkezett, félelemtelen, hideg, vakmerő, de kétségbeesett és 
feldúlt - egy pillanatban az egész világot és önmagát teljesen feladó 
lendületben: ugrik? - vagy kénytelen ugrani? - viszi valami? - vagy önként 
megy? - nem tudni. De a következő percben érzi, hogy már más levegőt 
szív, más atmoszférát érez. Túl van. 


A katarzis a modern ember drámájában egyetlen pillanat. De a személyes 
élményben ehhez éppen úgy időre van szüksége, mint a többi drámai 
helyzetben, csak sokkal kevesebb időre. A katarzis az intenzitások és 
megőrző döntések oly feszültségét jelenti, amit az ember hosszabb ideig 
nem is képes elviselni. A jó katarzis tulajdonképpen ritkán jelentkezik 
egyszerre, mint generális fellépő , megtisztulás": leginkább mint egyetlen 
nagy megfordulás és több kisebb megrázkódtatás. És végül van ember, 
akinek az , ugrás" nem sikerül - ez az ember élhet tovább, részt vehet 
társadalomban,  államéletben, tudományban, művészetben, de a 


sikertelenség bélyege ott marad, az idő számára nem fog jelenteni semmit, 
és ő maga is lényegtelen lesz, mert nem tudott , megtisztulni". 


7. 


William James " beszél egyszer és kétszer született típusról (once-born 
type, twice-born type): olyan emberről, akinek sorsa simán és 
irányváltoztatás nélkül folyik le, és olyanról, akinek életében egy, az egész 
emberre kiható megrázkódtatás merőben új irányt szab. A modern európai, 
történeti helyzete szerint, ha a katarzist átélte, , másodszor születik", de vele 
együtt másodszor születik az a világ is, amelyben él. A katarzis nem külön 
pszichológiai, történeti, társadalmi, morális megrázkódtatás, hanem 
, vallásos", vagyis mindez együtt. Az ember, a pszichológiai lény, a 
szembenállásból indul ki, és látja a következőket: lelki tulajdonságai a 
modern világban fokozatosan  elértéktelenednek,  korrumpálódnak, 
mechanizálódnak, elvesztik tartalmukat, szétzilálódnak, egyre jobban és 
jobban belekényszerül a lázadó magatartásába, szkepszisébe, megvetésbe; 
ezzel párhuzamosan halad a társadalom helyzete, amelyben a dekadens és 
korrupt polgári társadalom átalakul burkolt diktatúrává, ahol pretoriánusok 
uralkodnak, az egész közösség megmerevedik mechanikus bürokráciává, a 
társadalom nagyobbik fele rabszolgává süllyed, amíg a helyzet kiélesedik 
két osztály harcává, uralkodó és szolgáló harcává, amíg a kettő egybeolvad 
és lesüllyed a proletarizmus osztálytalanságába - ez az osztálytalanság a 
teljes felbomlás, ami a pszichológiában a nihilizmusnak felel meg; az 
államéletben a demokrácia és a liberális állam átmegy a cezarizmusba, ez a 
hivatalnokállamba, amely teljesen a világtrösztök kezébe kerül, fellép a 
forradalmi szellem, ami szétrombolja az államszervezetet, és az államiság a 
régi értelemben felbomlik - ez a felbomlott állam ugyanannak a stádiumnak 
felel meg, ami a társadalomban az osztálytalanság, a pszichológiában a 
nihilizmus; végül a világszemlélet a liberális polgári világ idealizmusából 
áthajlik az elfogult nacionalizmusba, ez a rigorizmusba, ami a másik 
oldalon kiváltja a világnézeti narkotikumokat, meneküléselméleteket, de a 
felbomlás továbbfolyik, fellép az alaptalan szofisztika, a teljes szkepszis, s 
utoljára az ököljog filozófiája, ami nem egyéb, mint a szellemiségben 
jelentkező nihilizmus, vagyis: osztálytalanság, vagyis: felbomlott állam. A 
krízis világfolyamat, ahol morál, állam, társadalom, ember, szellem, 
művészet, szokás krízise csak megnyilvánulása ugyanannak a kritikus 


világhelyzetnek. S a katarzist, amit az ember átél, nem pszichológiailag, 
társadalmilag, politikailag, hanem metafizikailag éli át, s a megújulás nem 
az egyes ember, hanem az egész emberiség, az egész világ megújulását 
jelenti. 


Az emberiség ma még csak a krízis-folyamat legelején tart, és amennyiben 
katarzisról beszélni lehet, ez csak egyes emberi személyekben és csak 
részlegesen folyt le. Egyes személyekben és sohasem az egész embert 
átható mélységben az ember egyedül semmiféle életproblémáját megoldani 
nem tudja. Életét megvalósítani csak közösségben, társadalomban, 
államban, emberiségben képes, s minden önálló kísérletével egyedül marad. 
A katarzis egyelőre még csak élmény - az egyéni megoldás tükrében a 
világválság megoldási lehetősége, nem történeti esemény, nem az egész 
emberiség fejlődésére kiterjedő stádium, ami lefolyt, vagy ami éppen 
aktuális, hanem feltétlenül bekövetkező nagy lépés, ami felé ad egyes 
emberekben lefolyt katarzis mutat, és ami felé az emberiség tart. Éppen 
ezért mindarról, ami a katarzison túl van, még homályosan sem lehet 
beszélni. Amennyiben a megújuláson túlról valaki valamit mondani akar, az 
csak egyéni tapasztalat lehet, sohasem közös vagy az egész emberiségre 
kiterjedő világhelyzet. Lehetne idézni, nem nagyon bőven, de mégis egyre 
gyakrabban feltűnő gondolatokat, amelyek a katarzison túlról beszélnek: a 
megoldásról, kibontakozásról, arról az élményről, amely már nem a krízis 
ellenszere, hanem ami egészen újonnan megalapított életállam-társadalom- 
művészet-szellem távlata. De elég, ha csak egyetlenegy idézet mutat rá arra, 
hogy mi a megújulás lényege, azért is, mert ez a legközvetlenebb, 
legegyénibb, azért is, mert az európai ember történetében ez az első, azért 
is, mert végeredményben még ma sem tudtak továbbmenni. Ez az idézet 
Nietzsche Vidám tudomány-ából való és a következő: , mi újak, névtelenek, 
nehezen érthetők, mi, egy még nem igazolt jövő koraszülöttei - nekünk új 
célra van szükségünk, és új eszközökre is, ugyanis új egészségre, 
erőteljesebb, könnyebb, szívósabb, elszántabb, vidámabb egészségre, mint 
minden előbbi és eddigi volt. Aki arra szomjazik, hogy az eddigi értékeket 
és vágyakat átélje, és az ideális Földközi Tengertx körülhajózza, aki a 
legegyénibb tapasztalat kalandjából tudni kívánja, hogyan érezheti magát az 
ideál hódítója és felfedezője, ugyanakkor művész és törvényhozó, szent, 
apostol, jós, egészen régistílű isteni magányos, annak mindenekelőtt egyre 
van szüksége, a nagy egészségre - olyanra, amije az embernek nemcsak 


van, hanem amit állandóan meg is szerez és meg kell, hogy szerezze, mert 
mindig újra feladja, fel kell, hogy adja!... És most, miután sokáig így útban 
voltunk, mi az ideál argonautái, bátrabban, mint ahogy okos lett volna, és 
elég gyakran kárt vallottunk és hajótöröttekké lettünk, de, ahogy az előbb 
szó volt róla, egészségesebbek, mint ahogy számunkra megengedhető lett 
volna, veszélyesen egészségesek, ismét és újra egészségesek lettünk - úgy 
látszik, hogy jutalmul még olyan fölfedezetlen földrészt találtunk, amelynek 
határait még senki sem mérte fel, földrészt, amely túl van minden eddigi 
földrészen... világot, amely oly mérhetetlen gazdag szépségben, 
idegenségben, kérdésszerűségben, félelmetességben és isteniben, hogy 
kíváncsiságunk éppen úgy, mint hatalomvágyunk önkívületbe esik... 
Hogyan elégedhetnénk meg ilyen reménységek és távlatok után, a tudás és 
ismeret ilyen éhsége után még a jelenkor emberével?... olyan emberi- 
emberfölötti jólét és jóakarat ideálja tárul itt fel, amely gyakran 
embertelennek is fog látszani, például olyankor, ha az egészet a földön 
eddig érvényes komolyság mellé állítjuk, és kitűnik, hogy mellette minden 
eddigi szó, mozdulat, hang, pillantás, morál, feladat tulajdonképpen 
önkéntelen paródia..." 


8. 


A katarzis ideje, mint változás és az egész emberiségre kiterjedő 
megújulás, még nincsen itt, de már itt van, és érezteti hatását, mint az egyes 
embernek a megújulásra való szándéka és törekvése és az egyéni katarzison 
átment emberi típus jelentkezése. Ortega mondja, hogy az államélet 
megújulása olyan formák között, ahogy ma folyik, elképzelhetetlen mindez 
ismétlés, elmúlt korok politikai próbálkozásainak örökös utánzása. Majd ha 
el fog jönni , az az államférfi, aki a. történetírókat megrémíti", aki mindent 
egészen másképpen csinál, mint ahogy a történelemből meg lehetett volna 
tanulni, másképpen csinál, szóval, mint 1789, vagy 1830, vagy 1848, vagy 
1918, vagy 1932, aki egészen új módszerekkel dolgozik, mert új intenciója, 
új koncepciója van, csak attól lehet remélni az új államiság kezdetét. Tény, 
hogy amikor egy mai. államférfiról van szó, a történetíró ásít: kívülről tudja 
már az összes variánsokat, mit ér el, mit érhet el, mik a lehetőségei, hol fog 
megbukni. Túlságosan kiszámíthatók, túlságosan politikai epigonok mind, a 
német, orosz, olasz, spanyol forradalmak történeti utánzatok és 
hatástalanok. A meglepő és kiszámíthatatlan, ami korábban Nagy Frigyes 


vagy Napóleon volt, az egyedüli, ami lehetővé teszi az államiság 
megújulását. 


Szánalmas próbálkozás államférfiak, ökonomisták részéről az a szándék, 
hogy a krízist megoldják, és az emberiséget vezessék, anélkül hogy ők 
maguk bármely ponton a krízisen túl lennének, és bármely csekély 
mértékben átestek volna a katarzison - anélkül hogy másodszor születtek 
volna, az emberiséget kényszerítsék a megújulásra és előkészítsék rá.109 Ez 
a katarzis jelentősége a mai társadalmi, állami, művészi, morális, szellemi 
élet minden területén: egyetlen garancia van csak, ami az ember tettét és 
szavát igazolja, s ez a katarzison való átmentség foka. Aki e nagy 
válságponton nem égett át, aki nem újult meg, miután bírálta és elítélte a 
kultúrát részleteiben és egészében, nem vetette meg az emberiséget és 
önmagát, nem jutott a nihilizmus megsemmisítő szélsőségeibe, s aki 
megállás és visszafordulás nélkül nem tette: meg a nagy ugrást - az a mai 
embernek nem tud semmi lényegeset mondani, csak ismételgeti, amit úgyis 
mindenki tud. Különböző programok, bármilyenek, bármilyen területen, 
csak a krízisre vonatkoznak, és nem azon túlra. Nem oldanak meg, csak 
interpretálnak. Részleges megoldási kísérletek hiábavalóak: külpolitikaiak, 
gazdaságiak, közművelődésiek, nevelésiek - mindezek a maguk kicsinyes 
helyhez kötöttségükben és jelentéktelenségükben nevetségesek. Távolabbi, 
mélyebb, univerzálisabb, személyesebb és ugyanakkor minden emberre 
kiterjedőbb és kötelezőbb lépések megtételéről van szó. Nincs gazdasági 
krízis: kritikus szemmel nézett gazdaság van; nincs krízis a családi életben, 
a társadalomban, a  közerkölcsben: a családban, társadalomban, 
közerkölcsben krízist élő emberek vannak, akik számára az egész 
világhelyzet válságos. A krízis nem egyes pontokon oldható meg, nem 
élhető végig minden következményével valamely részletjelenségben. A 
részletmegoldás csak a nagy középponti  megrázkódtatásnak és 
megújulásnak következménye lehet. Ezt jelenti a katarzison átment 
embertípus a modern európai társadalomban. 


Ennek az embertípusnak megjelenése magában a krízisben is új helyzetet 
teremt, és a mai társadalmi, állami és pszichológiai szituációra vonatkozó 
kritikában is. A krízisben élő embernek a világra vonatkozó ítéletekben 
nincsen kompetenciája: szubjektíven és távlattalanul fog ítélni, mert 
érdekelt fél. Véleménye csak az őszinteségig mehet el, de sohasem az 


igazságig. A krízisen túllevő ember ítélete már érdektelen annyiban is, hogy 
nincsen szüksége rejtőzésre, leplezésre, annyiban is, hogy már átélt 
helyzetről beszél. És így a krízisre vonatkozóan teljesen ugyanolyan 
szavakból álló kijelentés más értelmű, ha a krízisben élő s más, ha a 
katarzison túlment ember teszi. Nem a kijelentés a fontos, hanem az attitűd. 
Ugyanazt az ítéletet kimondhatja az egyik és a másik, és az ítéletnek más 
lesz a jelentése. Akinek világhelyzete negatív, annak ítélete, amit kimond, 
ha pozitív is, negatívumot jelent. Mert az ítéletben a világhelyzet dönt, nem 
pedig a fogalmazás. Az attitűd felismerése érzésszerűen már megvan, de 
még nem tudatos és nem általános. De mindig nagyobb mértékben kezdik 
felismerni, hogy soha magatartást világhelyzettől eloldani nem lehet. Ez a 
felismerés, ha tudatossá válik, az első lépés a tisztultságban és a katarzison 
túl levő szellemiség első jelentkezése: a bizalom olyan vezető, nevelő, 
tudós, gondolkozó, művész iránt, akinek világhelyzete pozitív, és elfordulás 
attól, akié negatív. 


A világválság 
Előszó 


Sorokin Pitirim " háromkötetes szociológiájában, miután az emberiség 
művészi formáinak, filozófiai, jogi és tudományos rendszereinek és 
társadalmi alakulatainak történeti áttekintését nyújtotta, a XX. századhoz 
érve a következőket írja: 


,... az utóbbi két évtized alatt végtelen sokasága [volt] szüntelen kisebb 
válságoknak, amelyek rajtunk keresztül ömlöttek, mint az óceán hullámai. 
Ma emilyen formában, holnap amolyanban. Most itt, máskor amott. 
Politikai, mezőgazdasági, kereskedelmi és ipari válságok. A termelés és 
fogyasztás válsága. Morális, jogi, vallásos, tudományos és művészeti 
válság. A tulajdon, az állam, a család, az ipari vállalkozás, a köztársaság és 
monarchia, az autokrácia és demokrácia, a diktatúra és önkormányzat, a 
kapitalizmus és szocializmus, a fasizmus és kommunizmus, a 
nacionalizmus és internacionalizmus, a pacifizmus és militarizmus, a 
konzervativizmus és radikalizmus válsága. Az igaz, a szép, az igazság és az 


igazságosság válsága.  Kultúránk egész  értékrendszerének válsága. 
Mindegyik a formák gazdag változatosságában és az erő különböző fokain, 
de vég nélkül ömlik, dübörgése minden nap újságjában visszhangzik. E 
krízisek mindegyike megrázza kultúránk és társadalmunk legmélyebb 
alapjait, és mindegyike a legyőzöttek és a romok légióját hagyja maga 
mögött. És, jaj, a végét még senki sem látja. E válságok mindegyike olyan 
volt, mint egy felzendülő, nagy, borzasztó szimfónia, és oly mély és oly 
intenzív, hogy egyet sem lehet elfelejteni. E mozzanatok mindegyikét a 
legutóbbi három évtized alatt hallatlan emberi zenekar játszotta, milliókból 
álló karok, statiszták és szereplők... és a legyőzöttek és áldozatok hegye 


évről évre nagyobb és nagyobb". " 


Bár e kép szokatlan elevenséggel és teljességgel tárja fel a világválságot a 
maga általánosságában, távolról sem kell hinni, hogy ez az egyedüli 
hasonló leírás, sem azt, hogy álláspontjában szélsőséget képvisel. 
Filozófusok, irodalmárok, tudósok, szociológusok, nemzetgazdászok, 
politikusok műveiben lépten-nyomon található hasonló kép és hang, esetleg 
még erősebb és sötétebb. Éppen ezért a válság kérdése a világháború utáni 
idő középponti egzisztenciális problémája, más szóval: e válság az, ami egy 
későbbi kornak a mai időről azt fogja elmondani, ami benne a 
leglényegesebb. 


A tárgyat magát természetesen a bibliográfia mondja el. E bevezetésnek 
feladata csak az lehet, hogy az alapvető útbaigazításokat megadja. Ezt a 
rövid mondanivalót a témában levő magától értetődő részek spontán 
szabják meg. Mindenekelőtt magáról a válságról mint jelenségről kell 
beszélni. E pont vázlatosan a válságot mint világjelenséget kívánja leírni. 
Másodsorban a válságról szóló tan, a krizeológia történetéről kell szólani: 
megjelölni a válság irodalmának kiindulópontját, fejlődési vonalát s az 
egyes irodalmi ágak szerepét és jelentőségét. A harmadik pont útbaigazítást 
ad e bibliográfia használatára vonatkozólag. Megjelöli a válogatás 
szempontjait, a csoportosítás szerkezetét, az értékszempontot, amely szerint 
az egyes művek elbíráltattak. 


A krízis mint jelenség 


A krízis az ember társadalmi, szellemi életének zavarossá, illetve 
problematikussá vált struktúrája, illetve egész struktúrarendje. Tárgyi 
oldalról a megoldhatatlansági jelleg, alanyi oldalról a krízis-tudat jellemzik 
lényegesen.  Krízistudat: a válság jelenségének  megoldhatatlansága 
egzisztenciális, a totális emberi létet érintő súlyának élménye, amelyet a 
bizonytalanság - és a végzetesség érzése kísér. A krízis-jelenség magában 
rejtheti a normális állapothoz való fordulat előfeltételét. 


I. A megoldhatatlanság a világ sajátos, eddig figyelemre nem méltatott 
struktúrája. Figyelemre azért nem méltatták, mert nem ismerték. Nem 
ismerhették, mert a mi időnk vetette fel. E struktúra egyrészt a 
problémáknak olyan módon való összefűzöttsége, hogy azok szét nem 
szedhetők és meg nem oldhatók, másrészt a problémáknak végső 
határhelyzete. 


1. Friedrich Nietzsche a meg nem oldható problémastruktúra jelzésére a 


2. az sé ván Vál z s sz 24. Ún : B saj 
, kérdésszerű" (fragwürdig) kifejezését használta. — Irentin az egyedüli 
modern szerző, aki a krízisjelenségnek ezt a meg nem oldhatóságát 
észreveszi, , és a jog kérdéseire vonatkozóan  ineluctabilitének 


(elkerülhetetlenség) nevezi. E megjelölések azt kívánják mondani, 
hogyha a válság valamely területen feltűnik, bizonyos idő múlva látszólag 
szem elől elvész, de tulajdonképpen csak vagy más területre csap át, vagy 
mint rejtett potencia, jobban mondva, mint burkolt depotenciáló erő 
működik tovább. Ezt a tünetet az imént idézett Sorokin-hely egészen 
pontosan megjelöli, amikor azt mondja, hogy: hol itt, hol ott mutatkozik, 
ma ilyen; holnap olyan formában. Az egyik évben Amerikában mint a 
dollár válsága tűnik fel, de ez kiterjed Angliára, sőt egyéb államokra, és 
azokat magával sodorja. A pénzválság azonban megoldhatatlan, mert 
közben kitűnik, hogy a válság tulajdonképpen az aranyat fenyegeti. Az 
aranyválság is megoldhatatlan, mert ezalatt felismerik, hogy csak részlet, és 
a mezőgazdaság, illetve az ipar, esetleg a kereskedelem a válság által 
fenyegetett problémakomplexus. Így már az egész gazdaság exponálódik. 
Nincsenek többé részjelenségek. De a gazdaság sokszorosan összefűzött a 
szociális és politikai helyzettel. Ha az ember a krízis-problémát vizsgálja, 
úgy látja, hogy a megoldhatóságot az emberiség mindenáron ki akarja 
erőszakolni, a kérdés azonban kezéből kiugrik és minduntalan valósággal 


megszökik. Ha meg akarják fogni a  pénzkérdésben, átugrik a 
mezőgazdaságba, onnan a kereskedelembe, onnan a társadalmi kérdésbe és 
így tovább. Íme: a válság sokfejűsége. Feltűnik, és anélkül, hogy 
megoldható lenne, újra elmerül, de a mélységben nem veszti el erejét, 
hanem tovább hat, most már úgy, hogy nem is látható. 


Közben mindig fenyegetőbb,  kihívóbb és  elkerülhetetlenebb, 
, kérdésszerűbb" helyzetek egész tömegét idézi fel. 


Ennek az ineluctabilitének fogalom-meghatározása rendkívül nehéz. Ha az 
ember a tárgyat csak vázlatosan kívánja is érinteni, két szempontot kell 
figyelembe vennie. Az egyik szempont az, hogy a meg nem oldhatóság 
ilyen módon, mint ma, a történet folyamán még egyáltalában nem 
jelentkezett. Minden időben, ahogy ezt a válságművek szerzői csaknem 
mind kiemelik, csak részleges válságról volt szó. Ilyen részválságok a 
különböző háborúk, forradalmak és az utánuk következő politikai vagy 
társadalmi nehézségek voltak, amelyeknek morális és egyéb kihatásai is 
lehettek. Gyakrabban volt és jelentkezett pénzügyi, agrár- és kereskedelmi 
vagy ipari válság, s ez ritkán járt szellemi vagy vallásos megrázkódtatás 
nélkül. Éppen ezért helytelenül jár el az, aki egy XVIII. vagy XIX. 
századbeli vagy más korabeli szellemi, tudományos, művészeti, társadalmi 
nehézséget válságnak nevez el. Ezek mindegyike vagy izolált volt, vagy 
csak kicsiny körben terjedt el. Éppen ezért megoldható volt, s mindössze 
csak zavar. Kritikus csak az olyan idő, amelyben a válság egyetemlegesen, 
az emberi élet egész területén mint az összes dolgok, viszonyok, szándékok 
megoldhatatlansága, mint a megrázkódtatások  elkerülhetetlensége 
jelentkezik. 

A jelenségek összefűzöttségét a leginkább az ismeretszociológiának ama 
megállapítása tárja fel, amely az emberi közösségben levő elemek között az 


úgynevezett  paralelkoordináció törvényét kifejti. Az államforma, 
művészeti — irány,  — filozófia, — tudományos szellem, gazdaság, 
osztálytagozódás, jogi, erkölcsi és egyéb értékrendszer egyetlen 
organizmusban él: bizonyos osztályrendszernek bizonyos határozott ízlés, 
termelési rend, értékhierarchia felel meg. Scheler, Sorokin, Mannheim és 
mások, e diszciplína alapvetői és kifejtői rámutattak arra, hogy a mai 
válságnak a paralelkoordináció törvénye alapján szükségképpen az 
egyetemes emberélet minden területén kell jelentkeznie. Így tehát, amíg 
más történetig társadalmi, gazdasági zavarok és megrázkódtatások (nem 


válságok) csak egyes szervi megbetegedésekhez hasonlíthatók, a mai krízis 
(ténylegesen: a válság) az egész emberiség szervezetének generális 
megbetegedése. 


2. Ugyanekkor azonban még egy másik körülményre kell felfigyelni. A 
válság egyrészt: megoldhatatlan problémastruktúra, de mint az előbb is volt 
róla szó: végső határhelyzet is, hogy pontos és egzakt kifejezéssel 
jelölődjék meg, a mai krízis: eschaton. Ezen a helyen és ezzel a kérdéssel 
kapcsolatban igen fontos megállapítást kell tenni. A válságba jutott emberi 
világ végső határhelyzetre eszmélt fel. Ez a helyzet azonban úgy tűnik, 
egyáltalában nem kivételes és nem a mai történeti idő jellege. Más szóval: 
az, ahogy az emberi világ határhelyzetbe ért el, és eschaton-szituációban 
találja magát, nem e kor kiváltsága. A gondolkozóknak az a része, amely 
ezzel a kérdéssel foglalkozik, úgy veszi észre, hogy az ember ma 
tulajdonképpen csak feleszmél arra a mindenkori eschatológiai helyzetre, 
amiben mindig volt. A válság végül is nem egyéb, mint az a 
világmegrendülés, amely az embert végső és határhelyzetének felismerésére 
kényszeríti. 


A válságban levő világ számára tehát az ember örök és eredendő , emberi" 
szituációja nyilatkozik meg. 
Ez nagyobbára az egzisztenciafilozófia, a protestáns dialektikus teológia 


és a vallásfilozófiailag orientált katolikus teológia álláspontja. " Ebben az 
esetben természetesen arról van szó, hogy a mai eschaton nem következik a 
krízisből. A humánum világa mindig is ebben a helyzetben volt. Mindig 
válság volt, csak az emberiség elrejtőzött előle, és nem vett róla tudomást. 
Ma ezt a helyzetet csak felismerjük. E felfogással szemben azonban a 
következőket nem lehet elhallgatni. A magyarázatban két elem húzódik 
meg. Az egyik: a válság határvonalát elmossa, s így a válság jelenségét az 
emberiség egész élettörténetére ki akarja terjeszteni. E mögött azonban a 
másik: azáltal, hogy a válságot nem speciálisan a ma történeti jelenségének, 
hanem egyetemes emberi történetre kiterjedettnek fogja fel, burkolt módon 
a válságot úgy akarja megoldani, hogy előle kitér, más szóval úgy, hogy 
annak valóságos élét a mindenkori emberiségre hárítja át. 

A disztinkció, amit meg kell tenni, a következő: feltéve, hogy az előbb 
említett gondolkozóknak igazuk van, és az emberiség helyzete ma nem 
lényegesen más, mint minden időben volt, csak az ember ma örök helyzetét 


kezdi megérteni, akkor is szükségképpen kell, hogy legyen valamely 
körülmény, amely erre a megértésre és felismerésre kényszeríti. Mi ez a 
körülmény? Kétségkívül maga a válság. Ebben az esetben azonban az 
ember már megjelölte azt is, hogy e felismerésnek rendkívüli körülmények 
között kellett megtörténnie. A felismerés bármely tetszés szerinti időben 
nem következhetett volna el. 


Ha pedig a felismerés körülményei és feltételei rendkívüliek, ebből önként 
következik, hogy a helyzet, amelyből a felismerés történik, maga is 
rendkívüli: legalábbis alapvető módon különbözik attól a helyzettől, amit a 
múlt században, vagy a felvilágosodás idején, vagy egyébkor vett fel. 


Az a megállapítás tehát, hogy a krízis nem egyéb, mint az örök emberi 
eschaton  — megnyilatkozása (apokalipszis,  reveláció, —— Enthüllung, 


Offenbarung, kinyilatkoztatás), " természetszerűen — visszautal ama 
felfogásra, hogy eme örök helyzet felismerését valamely körülménynek ma, 
mikor ez a felismerés megtörtént, fel kellett idéznie. Mi az, ami felidézte? 
Az egyetemes emberiség helyzetének radikális válsága. 

Így jut az ember vissza a megoldhatatlansági jelleghez, amely nem egyéb, 
mint az eschaton másik oldala. Ez a két ismertetővonás egymást kiegészíti, 
és a kettő együtt a válság objektív fő jellemvonását mondja ki. 


II. A krízis-jelenség alanyi ismertetőjele: a válságtudat. E válságtudaton az 
emberi tudatnak azt a sajátos helyzetét kell érteni, amely a jelenségeket 
válságosnak látja, fogja fel és tudja, és nem képes azokat másképpen 
felfogni. A megoldhatatlansági jelleg minden esetben a tárgyi világban 
jelentkezik, a válságtudat szellemi-pszichológiai jelleg. Így az embernek az 
a beállítottsága jelölődik meg, amely tulajdonképpen nem egyéb, mint a 
megoldhatatlansági jelleg vetülete a szellemi-lelki szférában. E tudatnak 
magától  érzetődően szintén két oldala van, s ez megfelel a 
megoldhatatlanság két oldalának. Az egyik: a bizonytalanság, a második: a 
végzetesség. 


1. A válságtudat első ismertetőjele az, hogy az ember, aki válságtudattal él, 
alapvető módon bizonytalanságban tudja magát. A világ körülményeit, 
tényeit, valóságát, eseményeit nem képes többé meg nem ingathatóan 
biztosnak, abszolút szilárdnak felfogni. A valóság valamiképpen feloldódik, 


meghígul, megfoghatatlan, bizonytalan lesz. Már nem alap és támasz többé. 
Az ember nem áll megbízható talajon. A földet alóla elrántották, és 
kiszolgáltatva, ismeretlen erőknek elárulva e bizonytalanság mellett mindig 
megjelennek a válságtudat jellegzetes kísérőérzelmei: a félelem, az ijedtség, 


az aggodalom és a veszély. 

Az alapvető bizonytalansági érzet a megoldhatatlansági 
problémastruktúrából következik és annak az emberi tudatban való 
jelentkezése. Két formája van: az egyiket először Sören Kierkegaard fedte 


fel döntő jelentőségű könyvében, amelyet az aggodalomról írt. " A másikat 
Friedrich Nietzsche hirdette, s ennek végső eredménye abban foglalható 


össze, hogy fensőbbrendű emberi követelménnyé tette a , veszélyesen élni" 
elvét. "A Kierkegaard-féle aggodalomból fejlődött a jelen század 


keresztény apokaliptikus magatartása; Nietzsche követelménye alapja lett 
egy új pogány heroisztikus magatartásnak. A két gondolat ott találkozik, 
hogy az emberi tudat bizonytalanságát részben fölfedi, részben követeli. 
Mind a kettőnek megvan az a válságvonatkozása is, hogy e tudatot 
jellegzetesen a történeti jelen produktumának tartja. 


Kierkegaard és Nietzsche szerint is az aggodalomra, illetve a veszélyek 


között való életre meg kell érni, s ez az érettség ma következett el." A 
bizonytalanság a mai élet minden területén jelentkezik. A filozófiában 
fölfedik azokat az elveket, leleplezik azokat a tételeket, amelyek, mint 
mondják, eddig a biztosság illúzióját keltették. Most e biztosság eltűnt, s az 
ember kivetne, , elvetéltségben? él. A pszichológiában sorra tárják fel 
azokat az ,áltatásokat", amelyek eddig az ember elől alapvető 
bizonytalanságát elrejtették. Egyik tünete az, hogy a tudomány eddig 
bizonyosnak látszó törvényei és axiómái feloldódnak, relativizálódnak. Más 
tünete, hogy a politikában felmerül az úgynevezett biztossági kérdés. A bel- 
és külpolitikában új szövetségek, új alkotmányok, új rendelkezések és 
törekvések valamilyen új és szilárd alapot kívánnak teremteni, mivel a 
régebbi feloszlott és eltűnt. A gazdaságban helyre akarják állítani az 
úgynevezett bizalmat, amelynek megsemmisüléséről panaszkodnak. Egyik 
fontos ága e gazdasági biztosság helyreállításának: a fedezetprobléma. A 
fedezet ugyanis az a titkos erőtartalék, amely a gazdasági életnek a 
biztosságot megadja. De a fedezet mindenütt megingott, vagy teljesen el is 
tűnt. 


A kulturális területen éppen úgy, mint a társadalomban a bizonytalanság 
ezer arcával minden kérdésből előtűnik. 
A bizonytalanság nem tárgyi tünet, hanem az alkotó, cselekvő, működő 
embernek le nem vethető sajátsága. A tárgyi tünet: a megoldhatatlanság, a 
kérdésszerűség. A realitás ma éppen olyan bizonyos, mint minden időben 
volt. Csak a tudat az, amely a realitást maga alól elrántva érzi s úgy 
tapasztalja, hogy legyőzhetetlen erőknek kiszolgáltatva él. A válság 
irodalmában e bizonytalansággal szemben kétféle álláspont lehetséges, és 
mind a kettő megtalálható. Az egyik álláspont azt vallja, hogy e 
bizonytalanság az elsődleges mozzanat, s ebből keletkezett a válság. A 
második azt tartja, hogy a primer momentum a válság, s ennek eredménye 
az, hogy az emberi tudatnak fel kellett vennie a bizonytalansági 
magatartást. E két álláspont a gazdasági, társadalmi, kulturális, történeti, 
tudományos művekben ritkán jelentkezik együtt. Holott valószínűnek 
látszik, hogy sem válság bizonytalanságtudat nélkül, sem pedig 
bizonytalanságtudat válság nélkül nincs. Annak a kérdésnek felvetése, hogy 
melyik az elsődleges, és melyik keletkezett a másikból, nem korrekt. A 
válság realitásának alanyi és tárgyi oldala van, s egyik a másikat nem előzi 
és nem előzheti meg. A bizonytalanság és a krízis úgy függ össze, mint 
alany és tárgy: egymás nélkül nincs. 


2. A válságtudat második ismertetőjele, hogy az ember, aki válságtudattal 
él, sajátságos végzetességben tudja magát. Pontosan kifejezve: az ember 


úgy él, mintha állandóan a végzet fenyegetné. " Ez a végzetességérzet nem 
egyéb, mint az eschaton-szituáció szubjektív oldala. A végzetesség mint az 
emberi tudat állandó nyugtalansága, felajzottsága, feszültsége észlelhető. Ez 
a nyugtalanság, kapkodás és , idegesség? az egyetemes emberi élet minden 
területén tapasztalható. Érthetővé azonban csak akkor lesz, ha az ember 
tudja, hogy alapjában a végzetében megfenyegetett emberi lét van. 


A válságtudat e sajátsága kivétel nélkül minden válságműben, mint 
abszolút konkrét tény és érzékelhető valóság azonnal tapasztalható, és ez a 
tünet az, amiről a modern válságművet legelsősorban fel lehet ismerni. Már 
maga az a tény, ahogy egy szerző tárgyát megérinti, megnézi, felbontja, 
megszerkeszti, az a hang, amelyen megszólal, mondanivalóját kifejti, utal 
erre a végzetében megfenyegetett egzisztenciára. Legyen a mű államjogi 
vagy ismeretelméleti, szociálpolitikai vagy pénzügyi, társadalomtudományi 
vagy történeti, a nyugtalanság, a feszültség azonnal érezhető. Egészen 


természetes, hiszen az ember ezekben a kérdésekben ténylegesen és mélyen 
meg van fenyegetve. Kockán forog egy nagy és bonyolult, finom és 
magasrendű kultúra; megingott egy világtörténetben eddig páratlanul álló 
gazdasági prosperitás; meg van fenyegetve az eddigi gazdálkodás minden 
elve és egész szerkezete; felfordulással fenyeget a társadalmi rend, az állam 
mint életforma, morál, szokás, törvény, igazság. Valamilyen hatalom súlya 
alatt az egész emberi lét oly határra kényszerült, amelyen, ha még egyet lép, 
úgy látszik, elkerülhetetlenül elveszett. 


Megszakadnak biztosnak látszó és bevált kereskedelmi kapcsolatok; 
csődöt mondanak meg nem ingathatónak látszó termelési rendszerek. A 
biztosság eltűnt, s eleinte ezt a biztosságot az átmenetiség helyettesítette. 
De az átmenetiségről kitűnt, hogy ez átmenetiség; még nagyobb zavarba és 
felbomlásba. Ezért az emberi tudat megrendülve, érzi, hogy nem 
részleteiben: talán csak gazdaságában, egyedül társadalmában, izolálva 
tudásában van megfenyegetve, hanem egész létének teljes egészében, 
éspedig: végzetesen. 


A végzetességet két tényező határozza meg: az emberi egzisztencia 
mélysége és a leküzdhetetlen kényszer. Más szóval, az a magatartás, amit a 
végzetében megfenyegetett ember tudatának a válságban okvetlenül fel kell 
vennie először: tisztában van azzal, hogy egzisztenciájának legmélyére 
irányul, másodszor: elháríthatatlanul szükségszerű. Ha csak felület, részlet, 
járulék, csak tulajdonság volna megfenyegetve, a kapkodás és feszültség és 
idegesség teljességgel érthetetlen lenne, vagy beteges hisztériának kellene 
tartani. És ebből a szempontból úgy tűnik, hogy a válságban élő ember 
tulajdonképpen kultúrájában, államában, politikájában, gazdaságában, 
tudományában nem e szellemi síkon jelentkező alkotásokat és életformákat 
félti, hanem az azokon belül levő elrejtett vitális és egzisztenciális létért 
aggódik. De ez az aggodalom nem volt komoly, ha nem volna 
elkerülhetetlen, vagyis nem volna leküzdhetetlen szükségszerűség és 
lebírhatatlan kényszer, amit semmiféle módon és intézkedéssel nem lehet 
elhárítani. 

Végül még egyetlen olyan körülményre kell rámutatni, amely nélkül a kép 
még vázlatosságban sem lehet teljes. A válságtudattal mint a bizonytalanság 
és végzetesség együttes komplexusával az ember egészen ritkán azonosítja 
magát egészen. Azt az esetet, amikor a válságtudat az emberen 


egyeduralkodóvá lesz, és a valóság megítélésében centrális helyet foglal el, 
csak nagyon levés mű fejezi ki. Ezeket a műveket bátran végítélet- 
hangulatú műveknek lehet hívni. Ez a válságtudattal való teljes azonosulás 
az úgynevezett abszolút pozitív krízis-tudat. Ez a végítélet-hangulat 
amilyen gyakran jelentkezik részletekben vagy színekben, éppen olyan 
ritka, mint az egész mű elgondolásán következetesen keresztülvitt 


szempont. Abban, hogy a mai idő nem egyéb, mint az utolsó ítélet kezdete, 
senki sem tud egzisztenciális komolysággal hinni. 


A válságtudattal szemben tehát a legtöbben bizonyos távlatban vannak. Az 
előbbi pozitív válságtudattal szemben ezt negatívnak lehet nevezni. A 
negatív válságtudat a distancia következtében, amelyet fölvett, annyira 
enyhül, hogy néha már csak mint elégedetlenség jelentkezik. Az 
elégedetlenség szintén lehet pozitív és negatív. A pozitív elégedetlenségben 
jelentkezik: a lázadás szelleme. Ez a lázadás a válság irodalmában a 
legáltalánosabb jelenség, s még a leghiggadtabb mű sem ment tőle teljesen. 
Amikor az elégedetlenséggel szemben az ember negatív helyzetet vesz fel, 
azt át akarja hidalni, ki akarja küszöbölni, és rendszabályokhoz nyúl, hogy 
elégedetlenségének okát megszüntesse, fellép: az utópizmus. A lázadás 
nagyrészt a szellemtudományilag tájékozott szerzők művében jelentkezik. 
Az utópizmus főként a politikai, társadalmi és gazdasági művekben. Mind a 
hét álláspont primer és konkrét, csak az előbbiben az ember magatartását az 
alanyi megrendülés, az utóbbiban a kibontakozás ösztöne határozza meg. 


A krizeológia története 


A fentebb tett éles megkülönböztetés nélkül az embernek a válság 
irodalmában okvetlenül el kellene tévednie. Minden általánosító, tágító 
meghatározásnak oda kellene vezetnie, hogy végül is a kutató ne tudja 
megállapítani, melyik válságmű, melyik nem, és a válság irodalma mikor és 
milyen műben jelentkezik először. Rendelkezünk művekkel, amelyek a 
múlt század harmincas, húszas, sőt az előbbi éveiből valók, és rendkívüli 
módon csábítanak arra, hogy az ember a mai válságszellem csíráit bennük 
meglássa. A XVIII. század tele van ilyen művekkel, és vannak periódusok a 
XVII, sőt a reformáció, a reneszánsz, sőt a középkor, a római császárság, 
sőt még az azelőtt való időkből, amelyekben a maihoz hasonló 

válságállapot jelentkezett. — A válságjelenség azonban olyan értelemben, 
ahogy ez az imént körülhatárolódott, jellegzetesen mai és modern. 


I. A modern világválság tényleges megjelenése előtt keletkezett műveket 
bibliográfiánk  profetikus krizeológiáknak nevezte el. A művek fő 
jellemvonása, hogy bennük a válságtudat már megtalálható, a világban levő 
objektív . vonások azonban még csak mint fenyegető lehetőségek 
lappanganak. A társadalmi, morális, gazdasági megítélések, leírások 
ezekben a művekben pontosan olyanok, mint azokban, amelyek ma íródtak. 
Mintha a szerző a múlt században vagy a háború előtt e viszonyokat előre 
meglátta volna. Ezért profetikusak. A külső körülmények azonban még 
nincsenek válságban. A válságtudat megelőzi a tényleges krízist. Ez a 
történetben egyáltalában nem ritkaság. 


Magas szellemiségű gondolkozó rendszerint jóval előbb látja az 
események elkövetkezését. 
Az első profetikus szerzőként Sören Kierkegaard-t kellett felvenni, akinél a 
mai válságtudat legelőször jelentkezett minden jellemvonásával. A második 
szerző Friedrich Nietzsche, akinek főműve (Wille zur Macht), bár az 1880- 
as években íródott, máig is a legtökéletesebb krizeológia. E műben 
találhatók meg a válság alanyi és tárgyi ismertetőjelei a legtisztábban. 


A XX. század elején több profetikus mű jelzi a válságproblémák fokozatos 
kibontakozását. 


A  profetikus  krizeológiák  utolsója, egyszersmind a tényleges 
válságirodalom legelsőbbje Oswald Spengler műve: Der Untergang des 
Abendlandes. Spengler volt az első, akinél a történetben előre vetített 
válságtudattal a valóságos, tárgyi világban jelentkező krízis találkozott. Az 
előbbi szerzőknél a válság még csak lappangott, és csak mint látens 
lehetőség vagy mint részlet tűnt fel. Amikor Spengler műve megjelent, a 
világválság tényleges valóság lett. Ez az idő: 1918, a világháború vége. 


II. Amit a válságtudat előre látott, bekövetkezett, s amit a múlt század és a 
századelő látnokai, mint a rejtőző felbomlás és katasztrófa csíráit leírtak, 
aktuális valóság lett: a politikai szétesés, elszegényedés, gazdasági 
leromlás, társadalmi felbomlás, morális, értelmi, művészi, tudományos 
válság. Egyelőre azonban, sajátságosképpen, ezt a válságot még mindig 
nem ismerték fel valódi jelentőségében. És itt egy sajátságos 
ellentmondásnak látszó körülményre okvetlenül rá kell mutatni. Amíg a 
szellemileg tájékozott gondolkozók, történészek, tudósok már tíz, sőt húsz 
évvel ezelőtt beszéltek válságról, azt a realitások között élők még mindig 
nem voltak hajlandók észrevenni. 


Így támadt aztán az a groteszk helyzet, hogy akiket általában irreálisaknak 
és elvontnak szoktak nevezni, már régen látták betörni a válságot egész 
félelmetességével; azok pedig, akiket szeretnek a tények embereink 
nevezni, a krízist csak akkor vették észre, amikor az már a fejükre zuhant. 
Ez a körülmény magyarázza meg azt, hogy amikor a gazdasági válság egész 
valóságában megjelent, a gyakorlati embert készületlenül találta és 
meghökkentette. A gondolkozó pedig csak annyit volt kénytelen tenni, hogy 
megállapította: íme, amit mondott, elkövetkezett. A húszas évek alatt igen 
sokféle válságművel lehet találkozni, de alig van közötte olyan, amelyik a 
társadalom vagy az állam vagy a gazdaság konkrét kérdésével foglalkozna. 
Csak amikor 1929-ben New Yorkban a gazdasági csőd első jele feltűnt, 
akkor vették észre, hogy a világ időközben hová jutott. Különös és a 
helyzetre abszolút jellemző, hogy még akkor is hajlandók voltak e 
jelenséget kizárólag vagy pénz-, vagy termelési, vagy fedezet-, vagy egyéb 
gazdasági természetű válságnak tartani, és nagyon kevesen vették észre a 
távolabbi vonatkozásokat. A legmesszebb az ment, aki a gazdaságon túl 
legfeljebb a politikai vagy szociális tényezőket vette észre. Innen származik 


aztán az, hogy a remediumok " használata csaknem kivétel nélkül minden 
esetben kudarcot vallott. Lokális gyógyításokat alkalmaztak, holott akkor a 


betegség már az egész szervezetre kiterjedt. 

Ezeket a tényeket figyelembe véve a következő megállapítást kell tenni: a 
válság kérdésében azok a művek, amelyek a legreálisabbaknak és 
legkonkrétabbaknak látszanak, tulajdonképpen irreálisan le vannak 
szűkítve, és a kérdést a maga egész terjedelmében nem is látják. Az igazi 
távlatot ezért a válságra nem ezek a részletművek, hanem az általánosak 
adják meg, s ezek közül is a legáltalánosobbak. 


Egy a szociális kérdéssel, a gazdasági bizalom megrendülésével, a 
kapitalizmussal foglalkozó mű kielégítetlenül kell hogy hagyjon, mert részt 
lát egésznek. A válság kérdésében a hiteles az, amely egységes összképet 
tud adni. Ezeknél azonban egyáltalán nem elég, hogy széles körben 
mozogjanak. Ez általánosság mellett a másik elengedhetetlen követelmény: 
a mélység. Olyan mű, amely elég általános és elég mély ahhoz, hogy a 
világválságot a maga realitásában és hűségében fölfedje, a krízis-irodalom 
beláthatatlan nagyságához képest igen kevés van. Ezeket a műveket 
bibliográfiánk megjelölte azzal, hogy jelentőségüket kiemelte. S ezek a 
művek nagyon kevés kivétellel az 1920-as években íródtak. 


A világháború befejezésétől a New York-i tőzsde összeomlásáig (1929) 

tartott a válságirodalom klasszikus korszaka. Ami ezután jelent meg, 
nagyobbára csak részlet vagy egy-egy probléma kiszélesítése. 
A krizeológia eddigi története így önként három részre tagolódik: az első a 
profetikus krízis-művek kora a világháború végéig; a második a 
világháború végétől, Spengler könyvétől, az amerikai pénzválság 
kitöréséig; a harmadik korszakot a szekularizálódás korának lehet 
elnevezni, mert ekkor a világsajtót elárasztották a legkülönbözőbb művek, 
amelyek a válság okát hol itt, hol ott keresték, nagyobbára tüneteiben írták 
le, és részleteit tárták fel. Az első korszakban a művek uralkodó hangja 
filozofikus; a második korszakban a válság kulturális és történeti 
szempontból íródik le; a harmadik kor válságműveinek magatartása főként 
politikai, társadalmi és gazdasági. 


ezes 


Hamvas Béla három rokon témájú és gondolatilag egymáshoz kapcsolódó 
írását tartalmazza e kötet. A Modern apokalipszis 1935-ben a 
Társadalomtudományban jelent meg (113—127.); aKrízis és katarzis szintén 
a Társadalomtudományban, 1936-ban (1-—20.); a harmadik írás — A 
világválság — A Fővárosi Könyvtár Évkönyve VII. kötetében látott 
napvilágot 1937-ben (39—48.), egy, a világválsággal foglalkozó irodalmat 
egybegyűjtő részletes bibliográfia előszavaként. E három tanulmányt 
terjedelmes, de eltérő jellegű és minőségű jegyzetanyag kísérte; az első 
esetében jobbára az idézetek helyét jelölte meg Hamvas Béla, de csupán 
utalásszerűen; a harmadik tanulmányt viszont bibliográfiai jellegű, filológus 
jegyzetek egészítették ki. A könnyebb tájékozódás és olvashatóság 
érdekében az eredeti jegyzetszámokat az egyes tanulmányok esetében 
folyamatossá tettem, és Hamvas eredetileg lapalji jegyzeteit egybegyűjtve 
most itt találja meg a tanulmányok rendjében az olvasó. Ahol néhány 
esetben szükségesnek ítéltem, Hamvas jegyzeteit kiegészítettem vagy 
helyesbítettem. Ezt [ ] jelzi. 


Hamvas Béla jegyzeteit követően találhatóak a szöveg mai megértését 
könnyíteni szándékozó új jegyzetek. Tekintettel arra, hogy Hamvas 
filozófus gondolatmenetének összetettsége és sokirányúsága következtében 
számos fogalmat, idegen kifejezést és nevet használ, csak ott törekedtem 
magyarázatokkal kiegészíteni a szöveget, ahol a folyamatos olvashatóság 
érdekében ezt feltétlenül szükségesnek gondoltam. Egy-egy idegen eredetű 
kifejezés vagy utalás tartalmi elemzését, magyarázatát, egy-egy említett 
filozófus "munkásságának rövid értékelő, szükségszerűen felszínes 
minősítését feleslegesnek tartottam: a jegyzetek terjedelmesebbek lettek 
volna a három tanulmány szövegénél, s Hamvas gondolatmenetének 
megértését, végiggondolását a túlméretezett magyarázó-vitatkozó jegyzetek 
nem könnyítették volna meg. A jegyzetek ezért elsősorban a fellelhető 
vonatkozó adatokat és az idegen nyelvű címek, idézetek fordítását 
tartalmazzák: a szöveg megértését s nem értékelését szolgálják. 

E három tanulmány gondolatmenetét Hamvas Béla később esszék sorában 
gondolta tovább az 1943-ban megjelent A láthatatlan történet című 
gyűjteményes kötetében. Az ebben foglalt írások közül elsősorban A 


vízöntő című nagy gondolati igényességű, vitára és gondolkodásra sarkalló 
esszé emelkedik ki. 


Hamvas Béla gondolatgazdag életműve egyaránt tartalmaz igényes és 
időszerű gondolatokat, felismeréseket és mai gondolkodásunk számára 
idegenül csengő megállapításokat. E három rövid tanulmányt egybegyűjtő 
kötet nem Hamvas életművének értékelésére, csupán szerény méretekben 
hozzáférhetővé tételére vállalkozik. Tárgyszerű lehetőséget kínál és javasol 
Hamvas Béla nézeteinek, gondolatainak megismerésére, vitatására, 
elemzésére és értékelésére. 


A VILÁGVÁLSÁG 


[Hamvas Béla tanulmányát egy rövid ismertetés zárja le, amely az írását 
követő bibliográfia szerkezetére vonatkozik. Szövegét a teljesség kedvéért 
közlöm.] 


A VÁLSÁG BIBLIOGRÁFIÁJÁNAK SZERKEZETE 


A válságjelenség leírásában és a krizeológia történetében megjelölt 
vonások a válogatás szempontjait természetszerűen szabták meg. Mielőtt 
azonban a szerkezet bemutatásra kerülne, röviden ki kell térni arra, hogy 
melyek azok a művek, amelyeknek látszólag a bibliográfiában volna a 
helyük, mégsem vétettek fel. A bibliográfia nem vette fel azokat a műveket: 


1. amelyek a világválságot mint a világháború politikai következményét 
fogják fel. Ezek a művek ugyanis egyoldalúan történeti alapon látják a 
krízist, és a válságjelenség valódi lényegéről nem szereznek tudomást; 

2. amelyek a XX. század természettudományának fordulatával 
foglalkoznak. A mai korban lejátszódó természettudományos forradalom 
okai és indító tényezői nem a válságban vannak, hanem magában a 
természettudományban. A fizika, csillagászati, élettani stb. új műveit krízis 
nélkül is el lehet gondolni. Éppen ezért ezeknek a műveknek és azoknak, 
amelyek velük foglalkoznak, a válság irodalmában helyük nincs; 

3. amelyek a társadalmi mozgalmakat: 

a) a történeti materializmus, 

b) a fasizmus, 


c) a nemzeti szocializmus 

szemszögéből mutatják be és írják le. A kommunista, fasiszta és nemzeti 
szocialista társadalmi elméletek gyökere teljesen a válságon kívül fekszik; 
ezek az elméletek krizeológiai reflexiók nélkül is megérthetők; 

4. amelyek a válság kérdésével a mai szellemiség síkján kívül fekvő 
(általában xokkultx) szemszögből foglalkoznak; 

5. amelyek a krízis problémáit szépirodalmi formában jelenítik meg. E 
belletrisztikai művek felvétele bármilyen hálásnak mutatkozik is, 
bibliográfiánkat rendkívüli módon kiszélesítette volna. 

A bibliográfia tehát a következő szakaszokra oszlik: 

1. profetikus válságművek; 

2. a szellemi válság körébe tartozó művek. E címszó alatt az általános 
szellemi, világnézeti és vallásos válság művei szerepelnek. Ide kellett 
felvenni általában a humánum-válsággal foglalkozó műveket is; 

3. a történeti válság. E művek szerzői a krízist mint a világtörténet 
mozzanatát fogják fel; 

4. a kulturális válság. E művek a krízist mint a régi kultúra összeomlását 
és egy új kultúra keletkezését magyarázzák; 

5. a tudomány válsága. A fentebb említett művek kivételével itt azok a 
könyvek szerepelnek, amelyekben a megoldhatatlanság és a krízistudat 
ismertetőjelei megtalálhatók; 

6. a művészet válsága. Szintén olyan művek, amelyekben a válságjelenség 
fellelhető; 

7. a politikai válság. Mint az előbb előrebocsátottuk, itt olyan művek 
kerülnek felsorolásra, amelyek a politikai zavarok okát a válság tényében 
látják, nem pedig pl. a világháborúban; 

8. a társadalmi válság. Kivéve azokat a műveket, amelyek az osztályharc, 
kommunizmus, fasizmus, nemzeti szocializmus ideológiájából indultak ki; 

9. a gazdasági válság. A válogatás itt kizárólag a művek 
mondanivalójából, súlyából és jelentőségéből indulhatott ki, s csak olyan 
műveket hagyott el, amelyek vagy nem mondtak újat, vagy egyéb módon 
látszottak jelentéktelenebbnek. 


Minden fejezet két részre oszlik. Az első rész a monográfiákat sorolja fel, 
a második rész a folyóiratcikkek repertóriumát tartalmazza. Iermészetesen 


válogatva. 


A bibliográfia teljességre nem tarthat igényt: a teljes gyűjtemény ma még 
meg sem volna valósítható. Az a tény azonban valószínűnek látszik, hogy a 
világválságról szóló legfontosabb műveket megnevezte. 


Jegyzetek 
[71] 


Evola, Giulio (1898-) — olasz futurista festő, filozófus; Imperialismo pagano (Pogány 
imperializmus című könyve 1928-ban, a Rivolta contro il mondo moderno (Lázadás a modern 
világ ellen) 1935-ben jelent meg. 


[ez] 


Evola, Giulio: Rivolta contro il mondo moderno. Milano. 1934. 


[63] 
Valéry, Paul (1871-—1945) — francia költő, esszéíró; Hamvas Béla többször hivatkozik La 
crise de lesprit (A szellem válsága) című, 1924-ben megjelent könyvére. 


[74] 
Keyserling, Hermann (1880—-1946) — német filozófus; Schöpferische Erkenntnis (Alkotói 
megismerés) című könyve 1922-ben jelent meg. 


[€3] 
Hérakleitosz (i. e. kb. 535—475) — görög filozófus, ösztönös materialista alapon álló naiv 
dialektikus gondolkodó. 


[76] 
Empedoklész (i. e. 495—-435) — szicíliai görög filozófus, orvos, költő; a mechanikus 
materializmus előfutára. 


[67] 
Coudenhove-Kdalergi: Ethik und Hyperethik. - Coudenhove-Kalergi, Richard (1894—1972) — 
német író, politikus; Ethik und Hyperethik (Etika és etikán túli etika) és Krise der 
Weltanschauungen (A világnézetek válsága) című művei 1923-ban jelentek meg. 


[68] 
Johannes Chrysostomos (Aranyszájú Szent János kb. 350—407) — konstantinápolyi pátriárka, 
a hitszónokok védőszentje. 


[€3] 
Newman bíboros — John Henry Newman (1801—1890) angol bíboros, szónok; előbb az 
anglikán egyház vezetője volt, majd 1845-ben katolizált. Két év múlva pappá szentelték, 1879- 
ben lett bíboros. 


[710] 
Hölderlin, Johann Christian Friedrich (1770—-1843) — német költő, író; Hamvas Béla a 
Hyperion oder der Eremit in Griecheland (Hüperion vagy a görögországi remete) című költői- 
bölcseleti regényéből idéz. 


[611] 

Kierkegaard, Sören (1813—1855) — dán misztikus filozófus; Der Begriffe Angst (A szorongás 
fogalma) című műve 1844-ben jelent meg, az Einübung im Christentum (A kereszténység 
gyakorlat során történő elsajátítása) 1850-ben. Hamvas hivatkozik még egy német nyelvű 
válogatott tanulmánykötetre: Kritik der Zeit (A kor kritikája). 


[€12] 
Nietzsche, Friedrich (1844—1900) — német idealista filozófus; Zur Genealogie der Moral (Az 


erkölcs genealógiájához, 1887.), valamint a Nietzsche halála után megjelent Der Wille zur 
Macht (A hatalom akarása) című műveiből származnak az idézetek. 


[713] 


Kierkegaard: Kritik der Zeit. 


[714] 


Hölderlin: Hyperion. 


[6185] 
Spengler, Oswald (1880-1936) — német idealista filozófus; a korszak gondolkodását 
meghatározó műve: Der Untergang des Abendlandes (A Nyugat hanyatlása, 1918.); idézett 
Der Mensch und die Technik (Gép és ember) című könyve magyarul is megjelent 1932-ben. 


[716] 


Spengler Der Mensch und die Technik. 


[617] 
Sydow v.: Kultur der Dekadenz. [Eckart von Sydow: A dekadencia kultúrája; a könyv 
második kiadása — ezt ismeri Hamvas Béla — 1922-ben, Drezdában jelent meg.] 


[718] 


Coudenhove-Kdalergi:. Krise der Weltanschauungen. 


[6139] 
Gundolf, Friedrich (1880—1931) — német irodalomtörténész; idézett George című könyve 
1920-ban jelent meg. 


[e20] 


Gundolf: Stefan George. 


[ezi] 


Coudenhove-Kalergi: Krise der Weltanschauungen. 


[622] 
Lessing Th.: Europa und Asien. - Lessing, Theodor (1872—1933) — német író, publicista, 
filozófus; Europa und Asien (Európa és Ázsia) című hivatkozott könyve 1930-ban jelent meg. 


[— 23] 
Bie O.: Diagnose des Zeitalters. [Hamvas Béta itt összetéveszti a zeneesztéta Oscar Bie-t a 
filozófus Richard Bie-vel, akinek Kordiagnóziscímű könyve 1928-ban, Weimarban jelent 
meg.] 


[724] 
Fried: Das Ende des Kapitalismus. - Fried, Ferdinand — Zimmermann, Ferdinand Friedrich 
(1898—-1967) német közgazdasági író, publicista; Das Ende des Kapitalismus (A kapitalizmus 
pusztulása) című könyve 1931-ben jelent meg. 


[625] 
corruption and ignorance — korrupció és tudatlanság. (ang.) Adams, James Truslow (1878— 
1949) amerikai történész Our business civilisation (A mi üzleti civilizációnk) című könyve 
1929-ben jelent meg. 


[€268] 


Adams J. Th.: Our business civilisation. 


[627] 


dormitorium — hálóterem, alvóhely. (lat.) 


[728] 
herd-minded-type — , nyájhajlamú típus". (ang.) 


[729] 


Borsodi: This ugly civilisation. [Ralph Borsodi: Ez a ronda civilizáció. New York. 1929.] 


[630] 

,, Selbzersetzung der Menscheit...?" — Az emberiség önmegújítása... A lélek hanyatlásának 
korában vagyunk. A legtöbben már nem élnek, csak léteznek. (ném.) Az idézet Ludwig Klages 
(1872—1956) német filozófus és pszichológus Mensch und Erde (Ember és föld) című, 1929- 
ben megjelent könyvéből származik. 


[731] 


Klages: Mensch und Erde. 


[e32] 

Börger Jan: De Tijdstroom. - Börger, Jan — Hamvas erősen túlértékeli a holland szerzőt; 
bibliográfiájában egy mondatát idézi — , A tömeg, ha vallástalanná tesz, szükségképpen 
demoralizál" (Európa halálos órája?, 1934.) — s ez mutatja kettejük gondolkozásában az 
érintkezési pontot. 


[€38] 
, against the living..." — a modern anyagi civilizáció élő halála ellen. (ang.) T. S. Eliot 
(1888—-1965) angol költő, író, gondolkodó After strange Gods (Idegen istenek után) című 
könyve 1934-ben jelent meg. 


[734] 


Eliot T. S.: After strange Gods. 


[735] 
Valéry: La crise de lVesprit. - Valéry, Paul (1871—1945) — francia költő, esszéíró; Hamvas Béla 
többször hivatkozik La crise de lIesprit (A szellem válsága) című, 1924-ben megjelent 
könyvére. 


[— 36] 

Ortega: El Espectador. - Ortega y Gasset, José (1883—1955) — spanyol idealista filozófus; La 
rebelion de las masas (A tömegek lázadása, 1929.) című műve magyarul is megjelent. A 
később idézett El espectador (A szemtanú) című tanulmánygyűjteményből 8 kötet jelent meg, 
az első 1916-ban, az utolsó 1934-ben. 


[652] 


Evola: Imperialismo pagano. (Számbavehető magyar krízis-irodalom nincs. KárolyilImrel] 
könyve — A kapitalista világrend válsága és Az örvény szélén — amennyiben nem dilettáns, 
nagyobbára német elméletek reminiszcenciája. Szekfű Gyula — Három nemzedék és ami utána 
következik — a magyar politikai élet dekadenciájáról szól, de világösszefüggések iránt 
érzéketlen, és így gondolatmenete is lokális jellegű. A két könyvön kívül csak tanulmányok 
foglalkoznak a tárggyal, és mindegyike részlet.) 


[738] 


Peguy, Charles (1873—1914) - francia költő, nagy hatású katolikus publicista. 


[639] 
Arzenyev (Arszenyev), Vlagyimir Klavgyijevics (1872—1930) — orosz író, néprajztudós, 
elsősorban útleírások szerzője. 


[740] 
George-kör — Stefan George (1868—1933) német költő és az általa alapított Blátter für die 
Kunst (Művészeti Lapok) című folyóirat körül kialakult művészeti és filozófiai csoportosulás. 


[edit] 
Nouvelle Revue Francaise — Új Francia Szemle; 1909-ben alapított párizsi folyóirat, Gide és 
körének orgánuma. 


[42] 


Criterion — angol irodalmi folyóirat (1922—1939), T. S. Eliot alapította és szerkesztette. 


[743] 
Prinzhorn, Hans (1886—1933) — német pszichiáter; Bildnerei der Geisteskranken (Az 
elmebetegek képzelődései) című műve 1922-ben jelent meg. 


[6] 
Pannwitz, Rudolf (1881—1969) — német filozófus, pedagógus, művészettörténész; Die Krisis 
der europáischen Kultur (Az európai kultúra válsága) című, 1917-ben megjelent művére 
hivatkozik Hamvas Béla. 


[745] 


Nietzsche: Wille zur Macht. 


[746] 
Rozanov, Vaszilij Vasziljevics (1856-1919) — orosz filozófus, teológus; nevét elsősorban 
Dosztojevszkijről írott könyve tette híressé. 


[747] 


Rozanov: A mi időnk apokalipszise. Idevágó variáns Léon Bloy Au Seuil de I Apocalypse- 
jéből: a , kereszténység vonzóereje számomra Krisztus szenvedésének mérhetetlensége, 
passiójának grandiózus, transzcendens borzalma..." És tovább: , úgy érzem, hogy szívemen 
daganat van... amely a boldogtalanságtól egyre nő és egyre betegebb lesz..." [Az apokalipszis 
küszöbén.] - Rozanov, Vaszilij Vasziljevics (1856—1919) — orosz filozófus, teológus; nevét 
elsősorban Dosztojevszkijről írott könyve tette híressé. - Bloy, Léon (1846—1917) — francia író, 
kritikus, katolikus-misztikus szellemiségű publicista. 


[748] 


Keyserling: Schöpferische Erkenntnis. 


[749] 
, Ein Mensch kann. ..? — Semmi más nem okozhatja az ember vesztét, mint a vallás hiánya. 
(ném.) Otto Weininger (1880—1903) osztrák író művéből származik az idézet. Hamvas tévesen 
idézi a címet; helyesen: Taschenbuch (zsebkönyv), megjelent 1919-ben. (A Tagebücher — 
Naplók — Kierkegaard műve.) 


[750] 


Weininger: Tagebücher. 


[651] 


Peguy: Oewvres t. XIII. 


[652] 

Löwith, Karl (1897—1973) — német filozófus; Hamvas két könyvére hivatkozhat, az 1933-ban 
megjelent Kierkegaard und Nietzsche, és az első ízben 1935-ben napvilágot látott Nietzsches 
Philosophie der ewigen Wiederkehr des Gleichen (A hasonló örök visszatérésének nietzschei 
filozófiája) című művekre. 


[753] 
eszkatológia — a hittudománynak a világ sorsával, elmúlásával, a halálon túli léttel foglalkozó 
ága. (gör.) 


[754] 


Löwith: Nietzsche. 


[755] 


Nietzsche: Wille zur Macht. 


[756] 
telluszi tompaság — Tellus (Gaia) a földet megszemélyesítő istenasszony a görög 
mitológiában. 


[652] 


Kierkegaard: Einübung im Christentum. 


[758] 
Bergyajev, Nyikolaj Alekszandrovics (1874-1948) — orosz polgári filozófus; Das neue 
Mittelalter (Az új középkor) című, németül 1927-ben megjelent, valamint The bourgeois mind 
(A filiszter szellem) című angolul 1934-ben megjelent könyveire hivatkozik Hamvas Béla. 


[659] 


Bergyajev: Az új középkor. 


[760] 


Eliot T. S.: After strange Gods. 


[761] 


Bloy, Léon (1846—1917) - francia író, kritikus, katolikus-misztikus szellemiségű publicista. 


[662] 


Evola: Imperialismo pagano. 


[— 63] 


arya (árja) — nemes, kiválasztott lény. (szanszkrit) 


[764] 


szudra (sudra) — a legalsó indiai kaszt tagja. (szanszkrit) 


[765] 


Democratia morbosa — Beteg demokrácia. (lat.) 


[766] 


Ortega: El Espectador. 


[667] 
III. Internacionálé — nemzetközi forradalmi proletárszervezet (Kommunista Internacionálé, 
1919—1943), amely a különböző országok kommunista pártjait tömörítette. 


[— 68] 


Evola: Rivolta contro il mondo moderno. 


[669] 


Evola: Imperialismo pagano. 


[770] 


Evola: Rivolta etc. 


[ezt] 
Guénon, Rene (1886—1951) — francia orientalista, néprajztudós; La crise du monde moderne 
(A modern világ válsága) című könyve 1927-ben jelent meg. Autorité et tradition spirituelle 
(ITekintély és szellemi hagyomány) című írása feltehetően e könyvben található. 


[e72] 


Guénon: La crise du monde moderne. 


[773] 


Ortega: Rebelion de las masas. 


[6748] 


Cabell: Straws and prayer books. 


[775] 
crowd-mindedness — ,,csordaszellem". (ang.) Cabell, James Branch (1879—-1958) amerikai író 
Szalmaszálak és imádságos könyvek című művére hivatkozik Hamvas Béla. 


[€76] 


Kierkegaard: Kritik der Zeit. 


[E77] 


Sklavenmoral — , a rabszolgák erkölcse". (ném.) 


[778] 


Nietzsche: Zur Genealogie der Moral. 


[673] 


domaine profane — , szentségtelen hatalom". (fr.) 


[780] 


Guénon: Autorité et tradition spirituelle. 


[781] 


Guénon: La crise du monde moderne. 


[652] 


Guénon: La crise du monde moderne. 


[783] 


savoir d ordre inferieur — alsóbbrendű tudás. (fr.) 


[eBA] 


Evola: Rivolta etc. 


[785] 
, economic determinism..."? — a gazdasági determinizmus ma istenség, aki előtt leborulunk. 


(ang.) 


[6BŐ] 


Eliot T. S.: After strange Gods. 


[687] 


Bergyajev: The bourgeois mind. 


[788] 


Christiansen: Der neue Gott. 


[789] 


Evola: Imperialismo pagano. 


[790] 


Börger Jan: De Tijdstroom. 


[6591] 
Romier, Lucien (1885—1944) — francia történész, újságíró; Lhomme daujourdhui (A mai 
ember) című könyvének 1930-ban németül megjelent kiadására hivatkozik Hamvas Béla. 


[692] 


Romier L.: Lhomme daujourdhui. 


[793] 


Evola: Rivolta etc. 


[794] 
Reissner, Erwin — Hamvas Béla a német filozófus Die Geschichte als Sündenfall und Weg 


zum Gericht (A történelem mint bűnbeesés és az igazságszolgáltatáshoz vezető út, 1929.) című 
könyvére hivatkozik. 


[795] 
Rozanov, Vaszilij Vasziljevics (1856-1919) — orosz filozófus, teológus; nevét elsősorban 
Dosztojevszkijről írott könyve tette híressé. 


[696] 


Bloy, Léon (1846—1917) - francia író, kritikus, katolikus-misztikus szellemiségű publicista. 


[797] 


L. Modern apokalipszis. A világkrízis irodalma. Társadalomtudomány 1935. 2—3. 


[798] 


Maritain, Jacgues (1882—1973) - francia író, neotomista filozófus. 


[638 
L. Ortega fejtegetését a modern húszévesekről Az elégedett fiatalúr fejezetében. (A tömegek 
lázadása.) 


[—100] 


, The individual and..." — az egyéni és öröklött képességet. (ang.) 


[6101] 
Leonov, L. Makszimovics (1899-) — orosz író; Hamvas Béla a Megindul az erdő (1929) című 
regényére hivatkozik. 


[6102] 
flapper — a túlságosan magabiztos, nonkonformista fiatal lány a húszas évek Amerikájában. 


(ang.) 


[—103] 


Büumler, Alfred (1887—1968) — német filozófus, történész. 


[6104] 


suffrage universel — általános választójog. (fr.) 


[86105] 
Rilke, Rainer Maria (1875—1926) — osztrák költő; az idézett sor magyarul: , ha nem akarjuk, 
Isten akkor is növekszik bennünk." 


[—106] 


, Wir Furchtlosen" — mi, félelem nélküliek. (ném.) 


[61071] 
Turenne, Henri de Latour d Auvergne (1611—1675) — sok csatában győztes francia hadvezér, 
emlékiratainak modern kiadása 1874-ben jelent meg. 


[—108] 


James, William (1842—1910) — amerikai pszichológus, filozófus. 


[—109] 

Keiner, der heute ruft und meint zu führen — Merkt, wie er tastet im Verhángnis. Keiner 
erspáht ein blasses Glühn von Morgenrot (S. George). [Senki — aki ma az égi hatalmakhoz 
kiált segítségért és azt hiszi: az élen áll — észre nem veszi, hogyan vergődik a sors 
szorításában. Senki sem kémleli ki a hajnalpír halvány izzását. (Stefan George)] 


[—€110] 
Pitirim, Sorokin — Social and cultural dynamics (Társadalmi és kulturális dinamizmus) című 
idézett könyve 1937-ben jelent meg. 


[—111] 
Sorokin, Pitirim: Social and cultural dynamics. London: Allen-Unwin 1937. Vol. III. 
Fluctuation of social relationships, war and revolution. p. 532—533. 


[E112]1 
Nietzsche, Friedrich: Wille zur Macht. Lpzg: Kröner (1919.) Werke Bd 9-11. 


[S118] 


Trentin, Silvio — Az állam és a jog válsága című művéről így írt később Hamvas Béla: 
, Alapvető mű. A világválság a jog szempontjából. A jogi gondolkozás szerepe a jelenkorban. 
A jog forrásának és fogalmának elemzése után a természeti és pozitív jogot vizsgálja, és leírja 
a szociális és individuális jog fogalmát. Újra a válsággal foglalkozik ott, amikor a jelenkori 
jogi gondolkozás perspektíváiról beszél. Különösen fontos a francia forradalom, ennek 
dinamikus hatását említi, a modern társadalom jogi ellentmondását fedi fel. A diktatórikus 
államjogi törekvést a kapitalista társadalom feloldó kísérletének állítja be. Az utolsó fejezet (p. 
445479) a legfontosabb, ahol a jog az állam válságának alapjait fedi fel." 


[el] 


Trentin", Silvio: La crise du droit et de VIétat. Paris: Alcan 1935. p. 463—473. 


[—115] 

E helyen a következő fontosabb művekre lehet hivatkozni: Scheler Max: Die Formen des 
Wissens und die Bildung. Bonn: Cohen 1925. U. a.: Versuche zu einer Soziologie des Wissens. 
München: Duncker und Humblot 1924. U. a.: Die Wissensformen und die Gesellschaft. Lpzg: 
Der neue Geist. Verl. 1926. - Scheler, Max (1874-1928) — német filozófus, szociológus. 

Mannheim", — Karl: Das Problem einer  Soziologie des  Wissens. Archiv für 
Sozialwissenschaften und  Sozialpolitik. Bd 52. 1924. U. a.:  Wissenssoziologie. 
Handwörterbuch der Soziologie. Hg. A, Vierkandt. Stuttg.: Enke. U. a.: Mensch und 
Gesellschaft im Zeitalter des Umbaues. Leiden: Sijthoff 1935. - Mannheim, Karl (1893—1947) 
— magyar származású angol szociológus. 

Sorokin Pitirim: Social and cultural dynamics. London: Allen-Unwin 1937. Vol. II. 
Fluctuation of systems of truth, ethics, and law. 


[—116] 

Az idevágó jelentékenyebb művekből néhány: Berdjajew, Nikolaj: Cing méditations sur 
Vexistence. trad. du russe par Irene Vilde-Lot. Paris: Aubier 1936. U. a.: Die Philosophie des 
Freien Geistes. Problematik und Apologie des Christentums. Deutsch v. Reinhold v. Walther. 
Tübingen: Mohr 1930. Barth, Karl: Die christliche Dogmatik im Entwurf. München: Kaiser 
1927. Bd. 1. Die Lehre vom Worte Gottes. U. a.: Der Römerbrief. (1918) 6. Aufl. München: 
Kaiser 1929.Gogarten, Friedrich: Glaube und Wirklichkeit. Jena: Diederichs 1928.Brunner, D. 
Emil: Der Mensch im Widerspruch. Die christliche Lehre vom wahren und vom wirklichen 
Menschen. Berlin: Furche Verl. 1937.Bultmann, Rudolf: Glauben und Verstehen. Aufsátze. 
Tübingen: Mohr 1933. A dialektikus teológiára vonatkozólag: Eklund, Harald: Theologie der 
Entscheidung. Uppsala: Lundeguistska Bokhandeln 1937. Siegfried, Theodor: Das Wort und 
die Existenz. Eine Ausseinandersetzung mit der dialektischen Theologie. Bd. 1—3. Gotha: 
Klotz. — 1930—-1933. — Przywara, Erich:  Christliche  Existenz. — Lpzg: —— Hegner 
1934. Haecker, Theodor: Der Christ und die Geschichte. Lpzg: Hegner 1935. U.a.: Was est der 
Mensch? Lpzg: Hegner 1933.Heidegger, Martin: Sein und Zeit. (1926) 2. Aufl. Bd. 1. Halle: 
Niemeyer 1929. Jaspers, Karl: Philosophie. Bd. 1-3. Berlin: Springer 1932. Ezeken a 
műveken kívül még a filozófiai antropológia számos idevágó könyve. 


[6117] 
Balthasar, Hans Urs von: Apokalypse der deutschen Seele. Studien zu einer Lehre von 
letzten Haltungen. Bd. 1]. Der deutsche Idealismus. Salzburg: Pustet 1937. 


[—118] 
Ilyen mű pl. Reissner, Erwin: Die Geschichte als Sündenfall und Weg zum Gericht. 
München: Oldenbourg 1929. 


[—119] 
Kierkegaard, Sören: Begriff der Angst. Problem der Erbsünde von Vigilius Haufniensis. 
(1844) A. d. norv. übers. v. Chr. Schrempf. Jena: Diederichs. 1912. 


[6120] 


Nietzsche második alkotói periódusától kezdve használja, leginkább főművében. 


[6121] 

A felmérhetetlen irodalom, amely Kierkegaard és Nietzsche műveivel foglalkozik, nem 
tartozik a szoros értelemben vett krizeológiába, mert eljárása a dolog természeténél fogva 
interpretatív. A megoldhatatlansági jelleg és a válságtudat itt csak közvetve jelentkezik, és nem 
irányul egyenesen a krízis-problematikára. Az indirekt művek jelentősége azonban a válság 
szellemiségének kialakulására rendkívül nagy, s ezért ezen a helyen legalább néhányat meg 
kell említeni. Broch, Werner: Nietzsches Idee der Kultur. Bonn: Cohen 1930. Fischer, Hugo: 
Nietzsche Apostata oder die Philosophie des Aergernisses. Erfurt: Steiger 1931. Jaspers, Karl: 
Nietzsche.  Einführung in das  Verstándnis seines  Philosophierens. Berlin:  Gruyter 
1936. Klages, Ludwig: Die psychologischen Errungenschaften Nietzsches. Lpzg: Barth 
1926.Löwith, Karl: Nietzsches Philosophie der ewigen Wiederkunft des Gleichen. Berlin:. 
Verl. Die Runde. 1935. Mess, Friedrich: Nietzsche der Gesetzgeber. Lpzg: Meiner 
1930. Diem, Hermann: Philosophie und Christentum bei Sören Kierkegaard. München: Kaiser 
1929. Geismar, Eduard: Sören Kierkegaard. Seine Lebensentwicklung und seine Wirksamkeit 
als  Schriftsteller, Göttingen:  Vandenhoek-Ruprecht  1929.Haecker, Theodor:  Sören 
Kierkegaard und die Philosophie der Innerlichkeit. Innsbruck: Brenner Verl. 1913. Przywara, 
Erich: Das Geheimnis Kierkegaards. München: Oldenbourg 1929. Kierkegaard és Nietzsche 
komparatív tárgyalására: Balthasar, Hans Urs von: i. m. p. 695—734. Jaspers, Karl: Vernunft 
und Existenz. Fünf Vorlesungen. Groningen: Wolters 1935. Löwith, Karl: Kierkegaard und 
Nietzsche oder philosophische und theologische Überwindung des Nihilismus. Frankfurt a. 
M.: Klostermann 1933. 


[6122] 
A mai gondolkozás egyik legfontosabb problémája a tragikum és a tragikus életérzés. L. erre 
vonatkozólag: Unamuno, Miguel: Das tragische Lebensgefühl. Übers. v. Robert Friese. 
München: Meyer-Jessen 1925. 


[ —123] 

E kérdésre vonatkozólag Il. Hamvas Béla: Modern apokalipszis (A világkrízis irodalma). 
Társadalomtudomány. 1935. p. 113—127. U. a.: A jövő árnyéka. Protestáns Szemle. 1936. p. 
206—-212. U. a.: Huizinga krízis-könyve. Társadalomtudomány. 1936. p. 165—-173. E 
tanulmányokban az a kérdés van kutatás tárgyává téve, hogy a válság milyen módon 
jelentkezett minden történeti korszakban. 


[6124] 


remedium — orvosság, orvoslás. (lat.) 


